pythainlp/thai-wiki-dataset-v4 huggingface dataset:
โมซูล

โมซูล  หรือ อัลเมาศิล  เป็นนครหลักในอิรักตอนเหนือ ทำหน้าที่เป็นเมืองหลักของเขตผู้ว่าการนิเนเวห์ นครนี้มีประชากรและพื้นที่มากเป็นอันดับสองของประเทศ รองจากกรุงแบกแดด โดยมีประชากรมากกว่า 3.7 ล้านคน โมซูลตั้งอยู่ทางเหนือของแบกแดดประมาณ 
โมซูลและพื้นที่รอบ ๆ มีประชากรที่หลากหลาย ประชากรส่วนใหญ่เป็นชาวอาหรับ ส่วนชาวอัสซีเรีย, เติร์กเมน และเคิร์ด กับชนกลุ่มน้อยอื่น ๆ ถือเป็นชนกลุ่มน้อย ในนครนี้มีผู้นับถือศาสนาอิสลามนิกายซุนนีมากที่สุด แต่ก็ยังมีผู้นับถือศาสนาคริสต์อยู่จำนวนหนึ่ง พร้อมกับผู้ที่นับถือนิกายอื่น ๆ ของศาสนาอิสลาม และศาสนาของชนกลุ่มน้อย
ในอดีต โมซูลมีผลิตภัณฑ์ที่สำคัญอย่างหินอ่อนและน้ำมัน โมซูลเป็นที่ตั้งของมหาวิทยาลัยโมซูล และวิทยาลัยแพทย์ ศูนย์กลางการศึกษาและวิจัยใหญ่ที่สุดแห่งหนึ่งในตะวันออกกลาง
โมซูลกับที่ราบนิเนเวห์ถือเป็นหนึ่งในศูนย์กลางทางประวัติศาสตร์ของชาวอัสซีเรีย
ในเดือนมิถุนายน 2557 นครถูกรัฐอิสลามอิรักและเลแวนต์ยึดระหว่างการรุกภาคเหนือของอิรักปี 2557 รัฐบาลยึดคืนได้ในเดือนกรกฎาคม 2560
ภูมิประเทศ.
โมซูลตั้งอยู่เหนือระดับน้ำทะเล 223 เมตร ในภูมิภาคเมโสโปเตเมียตอนเหนือของตะวันออกกลาง ทิศตะวันตกเฉียงใต้ติดกับทะเลทรายซีเรีย ส่วนทิศตะวันออกติดกับเทือกเขาซากรอส
มารวิทยา

มารวิทยา หรือ ปิศาจวิทยา  คือ การศึกษาเกี่ยวกับปิศาจหรือความเชื่อเกี่ยวกับปิศาจ เป็นสาขาหนึ่งของศาสนศาสตร์ที่ศึกษาเกี่ยวกับสิ่งมีชีวิตเหนือธรรมชาติที่ไม่ใช่เทวดา มีเนื้อหาว่าด้วยสิ่งมีชีวิตฝ่ายดีที่ไม่เป็นที่เคารพบูชาหรือแม้เป็นที่เคารพบูชาแต่ก็มีสถานะด้อยกว่าเทวดา กับทั้งสิ่งมีชีวิตฝ่ายร้ายทุกประเภท ทั้งนี้ ในศาสนศาสตร์ตะวันตกหลังสมัยโฮเมอร์เป็นต้นมานั้น คำว่า "ปิศาจ" หมายถึงแต่ สิ่งมีชีวิตฝ่ายดี แต่ในปัจจุบันมักหมายถึง สิ่งมีชีวิตฝ่ายร้าย
ปิศาจนั้น ถ้านับว่าเป็นภูตแล้ว อาจจัดเข้าจำพวกหนึ่งจำพวกใดในสองจำพวกตามที่ลัทธิวิญญาณนิยมดั้งเดิมยึดถือกันก็ได้ กล่าวคือ จะจัดปิศาจเป็นมนุษย์จำพวกหนึ่ง หรือเป็นอมนุษย์ วิญญาณที่แยกจากกายได้ หรือภูตไร้ร่างแต่ไม่สิงสู่ร่างใด ๆ จำพวกหนึ่งก็ได้ โดยปีศาจวิทยาถือเป็นการค้นคว้าอย่างลับๆโดยไม่เป็นที่กล่าวถึงกันในศาสตร์ทั่วๆไป
นิรยานุกรม

นิรยานุกรม  เป็นสารานุกรมเกี่ยวกับปิศาจแห่งโลกนรก เขียนขึ้นโดย ฌัก ออกุสต์ ซีมง กอลแล็ง เดอ ปล็องซี (Jacques Auguste Simon Collin de Plancy) และตีพิมพ์ครั้งแรกใน ค.ศ. 1818 หนังสือเล่มนี้มีหลายรุ่น แต่รุ่นที่มีชื่อเสียงมากที่สุดคือรุ่นที่ตีพิมพ์ในปี ค.ศ. 1863 ซึ่งมีภาพประกอบจำนวน 69 ภาพโดยหลุยส์ เลอ เบรอตง (Louis Le Breton) ซึ่งถูกเพิ่มเข้าไปในหนังสือเล่มนี้ โดยภาพเหล่านี้เป็นภาพวาดซึ่งพยายามที่จะแสดงให้เห็นถึงรายละเอียดและลักษณะของปีศาจหลายตน ซึ่งภาพเหล่านี้ถูกนำมาใช้ภายหลังในหนังสือกุญแจย่อยของซาโลมอนในรุ่น SL MacGregor Mathers อีกด้วย แม้ว่าภาพบางส่วนจะถูกถอดออกก็ตาม
แหล่งข้อมูลอื่น.
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>
จังหวัดห่านาม

ห่านาม  เป็นจังหวัดหนึ่งของประเทศเวียดนาม ตั้งอยู่ในภูมิภาคดินดอนสามเหลี่ยมปากแม่น้ำแดงทางภาคเหนือของประเทศ อยู่ทางใต้ของกรุงฮานอย
เขตการปกครอง.
จังหวัดห่านามแบ่งเขตการปกครองออกเป็น 1 นครและ 5 อำเภอ ได้แก่
ดินดอนสามเหลี่ยมปากแม่น้ำแดง

ดินดอนสามเหลี่ยมปากแม่น้ำแดง  เป็นพื้นที่ขนาดใหญ่ตั้งอยู่ปลายน้ำของแม่น้ำแดง ทางตอนเหนือของประเทศเวียดนาม ครอบคลุม 8 จังหวัด กับ 2 เทศบาลนคร ได้แก่ จังหวัดบั๊กนิญ, จังหวัดห่านาม, จังหวัดหายเซือง, จังหวัดฮึงเอียน, จังหวัดนามดิ่ญ, จังหวัดนิญบิ่ญ, จังหวัดท้ายบิ่ญ, จังหวัดหวิญฟุก, เทศบาลนครฮานอย และเทศบาลนครไฮฟอง พื้นที่ส่วนใหญ่ใช้ในการปลูกข้าว
เจ้าชายราโกตซี แฟแร็นตส์ที่ 2

เจ้าชายราโกตซี แฟแร็นตส์ที่ 2  ประสูติเมื่อวันที่ 27 มีนาคม ค.ศ. 1676 ที่เมืองโบร์ชี ราชอาณาจักรฮังการี (ปัจจุบันอยู่ในเขตประเทศสโลวาเกีย) เป็นชนชั้นสูงของฮังการีและผู้นำชาวฮังการีในการก่อการจลาจลต่อต้านราชวงศ์ฮับส์บูร์ก ในช่วงปี ค.ศ. 1703 - 1711 ในฐานะเจ้าชายแห่ง Estates Confederated for Liberty of the Kingdom of Hungary พระองค์ยังดำรงตำแหน่งเป็นเจ้าชายแห่งทรานซิลเวเนียและเป็นสมาชิกของเครื่องราชอิสริยาภรณ์ขนแกะทองคำอีกด้วย ในปัจจุบันพระองค์ได้รับการยกย่องในฐานะวีรบุรุษของประเทศฮังการี
ไรซิงซัน

Rising Sun เป็นชุดนวนิยายรัก โรแมนติก แอ็คชั่นที่ประพันธ์ขึ้นโดย ณารา ซึ่งประกอบไปด้วยหนังสือ 3 เล่ม คือ รอยรักหักเหลี่ยมตะวัน รอยฝันตะวันเดือด และ สายเลือดแดนตะวัน ได้ตีพิมพ์ครั้งแรกเมื่อเดือนมกราคม พ.ศ. 2552 
เรื่องย่อ.
รอยรักหักเหลี่ยมตะวัน.
เรื่องราวของ "ทาเคชิ" บุตรชายคนเล็กผู้สืบทอดตำแหน่งโอะยะบุนแทนบิดา ของกลุ่มยากูซ่าที่ยิ่งใหญ่ที่สุดในเมืองโยโกฮาม่า แอบหลงรัก "แพรวดาว" นักเรียนทุนชาวไทย ทั้งที่เขามี "ไอโกะ" หญิงสาวที่ผู้ใหญ่จัดการหมั้นหมายไว้ให้ตั้งแต่เด็ก ด้วยเหตุผลในการสืบทอดอำนาจและธุรกิจ แต่แล้ว...ผลจากการที่ทาเคชิประกาศขอชำระแค้นกับศัตรูคู่แข่ง ก็ทำให้แพรวดาวกลายเป็น "หมาก" ของเกมการห้ำหั่นระหว่างยากูซ่าสองกลุ่มที่กำลังแย่งชิงความเป็นใหญ่ เพราะฝ่ายตรงข้ามล่วงรู้ว่า เธอคือดวงใจของเขา! ในเวลาเดียวกันเธอก็กลายเป็น "เหยื่อ" ที่ไอโกะต้องการตัวมาบูชายัญรักฝังแค้นของเธอ! ความรักของทาเคชิและแพรวดาวที่ต้องอยู่ท่ามกลางความแค้นของคนอื่น ๆ จะดำเนินต่อไปอย่างไร?
รอยฝันตะวันเดือด.
"ริว โอะนิซึกะ" เป็นผู้ชายที่ไม่ไยดีกับความรัก เขาจึงไม่เคยสานความสัมพันธ์กับ "มายูมิ" หญิงสาวที่ลุงหมายตาไว้ให้ แต่ลับหลัง เขากลับแอบติดตามข่าวคราวของเธออยู่เงียบ ๆ เวลาเจ็ดปีที่ผ่านไป
ชายหนุ่มตระหนักว่า หัวใจของเขาอยู่ที่มายูมิคนเดียว หากหญิงสาวเข้าใจตลอดมาว่าริวไม่เคยมีเยื่อใยให้ เธอจึงปฏิเสธหนักแน่นเมื่อริวขอแต่งงาน! มีหรือที่ยากูซ่าหนุ่มอย่างริวจะยอมให้เธอมาลบเหลี่ยม
โดยเฉพาะเมื่อรู้ว่าคู่แข่งเป็นนายตำรวจทรงอิทธิพล เขาจึงต้องประกาศให้โลกรู้ว่า เธอคือผู้หญิงของเขาเท่านั้น! ขณะเดียวกัน ปัญหาระหว่างกลุ่มโกะคุโดที่คิดว่าจบสิ้นไปแล้ว กลับคุกรุ่นขึ้นมาอีกครั้ง คราวนี้ฝ่ายตรงข้ามหมายจะกำจัดริวให้สิ้นซากเลยทีเดียว บททดสอบหนักหนาที่ต้องฟันฝ่า ทั้งศึกรบและศึกรักของริวจะลงเอยเช่นไร?
สายเลือดแดนตะวัน.
"ริว โอะนิซึกะ" โอะยะบุนแห่งโอะนิซึกะกุมิผู้ยิ่งใหญ่ สร้างเรื่องว่า "พ่อเลี้ยงตะวัน" หรือ "ทาเคชิ" โกงเงินไปจากบริษัทเป็นจำนวนเงินมหาศาล "ทัตสึโอะ" ผู้เป็นลูกชายจึงกอบกู้ศักดิ์ศรีที่ถูกหยามโดยการจับตัว "พราวตะวัน" ลูกสาวของทาเคชิมากักตัวไว้ในเรือยอชต์เพื่อเรียกค่าไถ่! ริวซึ่งกลัวแผนจะล้มเหลว จึงส่ง "ฮิโรมิ" บุตรสาวคนรองตามประกบ "ภาสกานต์" ที่กำลังตามหาพราวตะวันน้องสาวเพื่อกลบเกลื่อนร่องรอยให้พี่ชาย แผนการอลหม่านเหมือนโปลิศจับขโมยนั้น ทำให้ทุกคนหัวปั่นโดยไม่รู้ตัวว่า ทั้งหมดนี้เป็นเพียงแผนจับคู่! ซึ่งถ้าสำเร็จ ทัตสึโอะจะได้สืบทอดตำแหน่งโอะยะบุนโดยชอบธรรม แต่ถ้าล้มเหลว โทษทัณฑ์ที่ริวจะได้รับคือคว้านท้องสถานเดียว!
การนำมาสร้างเป็นละครโทรทัศน์.
ในปี พ.ศ. 2557 ในโอกาสครบรอบ 44 ปี ของสถานีวิทยุโทรทัศน์ไทยทีวีสีช่อง 3 และครบรอบ 35 ปีของค่ายเมคเกอร์ กรุ๊ป นวนิยายชุด "Rising Sun" นั้นสร้างเป็นละครโทรทัศน์โดยนำหนังสือ 3 เล่ม คือ รอยรักหักเหลี่ยมตะวัน รอยฝันตะวันเดือด และ สายเลือดแดนตะวัน แต่ช่วง Season แรกจะมี 2 เรื่อง คือ รอยรักหักเหลี่ยมตะวัน และ รอยฝันตะวันเดือด ละครทั้งสามเรื่องเขียนบทโทรทัศน์โดย คฑาหัสต์ บุษปะเกศ, จีรณุช ณ น่าน ควบคุมการผลิตโดย ยศสินี ณ นคร และกำกับการแสดงโดย กฤษณ์ ศุกระมงคล
ละครดังกล่าวออกอากาศทุกวันพุธ-พฤหัสบดี เวลา 20:15 - 22:45 น. เริ่มออกอากาศครั้งแรกวันที่ 16 กรกฎาคม พ.ศ. 2557 (โดยเริ่มจากเรื่อง รอยรักหักเหลี่ยมตะวัน)
ละครชุด The Rising Sun รอยรักหักเหลี่ยมตะวัน ได้จะกลับมาออกอากาศอีกครั้งรีรันทางช่อง 3 เอสดี เริ่มวันจันทร์-พฤหัสบดี เวลา 19.10 - 20.10 น. และวันศุกร์ เวลา 19.00 - 20.00 น. (31 ตุลาคม 2560 - 4 ธันวาคม 2560)
ละคร รอยรักหักเหลี่ยมตะวัน.
นักแสดงรับเชิญ
ละคร รอยฝันตะวันเดือด.
นักแสดงรับเชิญ
ดินแดนในภาวะทรัสตีของสหประชาชาติ

ดินแดนในภาวะทรัสตีของสหประชาชาติ  เป็นผู้สืบทอดดินแดนในอาณัติของสันนิบาตชาติ (League of Nations mandates) โดยเริ่มเกิดขึ้นมาเมื่อสันนิบาตชาติถูกยุบในปี 1946
ดินแดนในภาวะทรัสตี (และอำนาจการปกครอง).
อดีตการครอบครองของเยอรมนี.
ทั้งหมดนี้เดิมเคยเป็นดินแดนในอาณัติสันนิบาตชาติ
ภาวะง่วงเกิน

ภาวะง่วงเกิน  เป็นความผิดปกติทางประสาทเรื้อรังที่เกิดจากสมองไม่สามารถกำกับวงจรหลับ-ตื่นได้ตามปกติ ผู้ที่มีภาวะง่วงเกินมักนอนกลางคืนลำบากและมีรูปแบบการนอนเวลากลางวันผิดปกติ ซึ่งมักสับสนกับการนอนไม่หลับ ผู้ที่มีภาวะง่วงเกิน เมื่อผลอยหลับไปแล้ว โดยปกติจะเข้าสู่ระยะ REM ของการนอนหลับภายใน 5 นาที ขณะที่คนส่วนมากไม่เข้าสู่ระยะ REM จนเวลาล่วงไปแล้วหนึ่งชั่วโมงเป็นต้นไป
โรงเรียนสตรีชัยภูมิ

โรงเรียนสตรีชัยภูมิ 
 สังกัดสำนักงานเขตพื้นที่การศึกษามัธยมศึกษา เขต 30 (ชัยภูมิ) เป็นโรงเรียนระดับมัธยมศึกษา (ขนาดใหญ่พิเศษ) แห่งหนึ่งในภาคตะวันออกเฉียงเหนือตอนล่าง ทั้งยังได้รับการรับรองให้เป็นโรงเรียนมาตรฐานสากล และรางวัลสถานศึกษาพระราชทาน เปิดสอนตั้งแต่ระดับชั้นมัธยมศึกษาตอนต้นและชั้นมัธยมศึกษาตอนปลาย (ม.1-ม.6) สถานที่ตั้งอยู่บริเวณใจกลางเมืองชัยภูมิ ห่างจากอนุสาวรีย์พระยาภักดีชุมพลและศาลากลางจังหวัดชัยภูมิไปทางทิศตะวันตกประมาณ 500 เมตร มีอัตลักษณ์ประจำโรงเรียน คือ “สะอาด มารยาทงาม”
ประวัติ.
โรงเรียนสตรีชัยภูมิ เป็นโรงเรียนสตรีประจำจังหวัดชัยภูมิ ก่อตั้งเมื่อปี พ.ศ. 2481 แต่เดิมเรียนรวมอยู่กับโรงเรียนชัยภูมิภักดีชุมพล ซึ่งเป็นโรงเรียนประจำจังหวัด ต่อมากระทรวงศึกษาธิการมีคำสั่งให้นักเรียนหญิงเรียนแยกกับนักเรียนชาย จึงได้มีการสร้างอาคารเรียนโรงเรียนสตรีชัยภูมิขึ้น สมัยที่นายวงศ์ธวัชชัย พุกประยูร ดำรงตำแหน่งศึกษาธิการจังหวัดชัยภูมิ โดยใช้เงินบำรุงการศึกษาของจังหวัดชัยภูมิ จำนวน 9,041 บาท และได้ทำพิธีเปิดเมื่อวันที่ 25 มีนาคม 2481 โดยหลวงอุบลศักดิ์ประชาบาล เป็นประธานในพิธีเปิด และนางญาณี (ชื้น) บุณยินทุ ดำรงตำแหน่งครูใหญ่ เปิดสอนชั้นประถมศึกษาปีที่ 2 ถึงชั้นมัธยมศึกษาปีที่ 2 รวม 5 ห้องเรียน จากนั้นโรงเรียนได้ดำเนินการจัดการเรียนการสอนเจริญก้าวหน้ามาตามลำดับจนได้รับรางวัลพระราชทาน 3 ปี คือปีพ.ศ. 2526 , พ.ศ. 2528 และพ.ศ. 2540
แผนการเรียน.
โรงเรียนสตรีชัยภูมิเปิดทำการสอนในแผนการเรียนดังต่อไปนี้
เดอะวอล์กกิงเดด

เดอะวอล์กกิงเดด  เป็นซีรีส์แนวดรามาสยองขวัญหลังพยากรณ์ (post-apocalyptic horror drama) สร้างโดยแฟรงก์ ดาราบอนต์ มีเนื้อเรื่องยึดตามของโรเบิร์ต เคิร์กแมน, โทนี มัวร์ และชาร์ลี แอดลาร์ด ซีรีส์แสดงนำโดยแอนดรูว์ ลินคอล์น รับบทเป็นนายอำเภอชื่อ ริค ไกรมส์ ที่ตื่นขึ้นมาจากอาการโคมาแล้วพบกับโลกหลังพยากรณ์ที่เต็มไปด้วยซอมบีกินเนื้อ เขาออกเดินทางเพื่อตามหาครอบครัวและพบกับผู้รอดชีวิตตามทางมากมาย
เดอะวอล์กกิงเดด ออกอากาศครั้งแรกในวันที่ 31 ตุลาคม ค.ศ. 2010 ทางเคเบิลทีวีช่องในสหรัฐอเมริกา และออกอากาศครั้งแรกทั่วโลกในสัปดาห์แรกของเดือนพฤศจิกายน ปีเดียวกันทางช่อง ผลพวกจากกระแสตอบรับ เอเอ็มซีได้เพิ่มฤดูกาลที่สองให้กับละครจำนวน 13 ตอน ออกอากาศครั้งแรกวันที่ 16 ตุลาคม ค.ศ. 2011 เพียงอีกสองตอนก่อนที่จะเข้าฤดูกาลที่สอง เอเอ็มซีก็ประกาศว่าฤดูกาลที่สามมีจำนวน 16 ตอน ออกอากาศในวันที่ 14 ตุลาคม ค.ศ. 2012 ในวันที่ 21 ธันวาคม ค.ศ. 2012 เอเอ็มซีเพิ่มฤดูกาลที่สี่อีกจำนวน 16 ตอน ออกอากาศวันที่ 13 ตุลาคม ค.ศ. 2013 และในวันที่ 29 ตุลาคม ค.ศ. 2013 เอเอ็มซีได้เพิ่มฤดูกาลที่ห้าจำนวน 16 ตอนให้กับละครอีกครั้ง
ละครชุดนี้ได้รับการตอบรับที่ดี และเข้าชิงรางวัลมากมาย รวมถึงรางวัลสมาคมนักเขียนแห่งอเมริกาและรางวัลสมาคมนักเขียนแห่งอเมริกาสาขาซีรีย์ใหม่ยอดเยี่ยม ซีรีส์ยังได้รับคะแนนที่ดีจากการประเมินของนีลเซน (Nielsen ratings) เหนือกว่าซีรีส์ทางเคเบิลทีวีหลายเรื่อง มียอดผู้ชมถึง 16.1 ล้านคนในช่วงแรกที่ออกอากาศในฤดูกาลที่สี่ ทำให้กลายเป็นละครชุดทางเคเบิลทีวีที่มีคนชมมากที่สุดในประวัติศาสตร์เคเบิลทีวี
นักแสดงและตัวละคร.
รายชื่อข้างล่างนี้ประกอบด้วยรายชื่อผู้ที่ได้รับเครดิตภายในลำดับชื่อเรื่องของซีรีส์ และผู้ที่ได้รับเครดิตว่า "ยังแสดงอยู่" รายชื่อดาราที่ซ้ำกันและดารารับเชิญในแต่ละฤดูกาล
ภาพรวมของละคร.
มาร์ก แจนเซน

<ns>0</ns>
 <revision>
 <timestamp>2014-06-22T13:28:31Z</timestamp>
 <contributor>
 <username>Potapt</username>
 </contributor>
 <comment>Potapt ย้ายหน้า มาร์ก แจนเซน ไปยัง มาร์ก ยันเซิน</comment>
 <origin>5498966</origin>
 <model>wikitext</model>
 <format>text/x-wiki</format>
แก ปก

เก ปวก (Ke Pauk) หรือแก ปอก (Kae Pok) เป็นผู้นำคนสำคัญคนหนึ่งของเขมรแดง เกิดเมื่อพ.ศ. 2477 ที่จังหวัดกำปงธม เขาเสียชีวิตด้วยภัยธรรมชาติขณะนอนหลับอยู่ในบ้านที่อัลลองเวงเมื่อ 15 กุมภาพันธ์ พ.ศ. 2545 
ปวกเข้าร่วมกับเขมรอิสระเพื่อต่อต้านฝรั่งเศสใน พ.ศ. 2492 หลังจากกัมพูชาได้รับเอกราชจากฝรั่งเศส ปวกออกมาจากป่าและถูกจับ ปวกถูกตัดสินจำคุก 6 ปี แต่ได้รับการปล่อยตัวหลังจากผ่านไปสามปี เขาได้รับการปล่อยตัวใน พ.ศ.2500 จากนั้นเขากลับไปแต่งงานที่บ้านเกิด มีบุตร 6 คน ต่อมา เขาได้เข้าร่วมกับพรรคคอมมิวนิสต์กัมพูชาของพล พตที่สวายเตียบ จังหวัดกำปงจามเมื่อเขมรแดงได้ครองอำนาจเขาได้เป็นเลขาธิการทั่วไปเขตเหนือ
มาโนน เฟลียร์

มาโนน เฟลียร์  เกิดวันที่ 8 กุมภาพันธ์ ค.ศ. 1984 ที่นีวเลอเซิน จังหวัดโอเวอร์เอเซิล เป็นนักกีฬาวอลเลย์บอลหญิงจากประเทศเนเธอร์แลนด์ ผู้ซึ่งเคยทำหน้าที่ในตำแหน่งตัวตบหัวเสาให้แก่สังกัดโทเรย์แอร์โรส์
นอกจากนี้ เธอยังเป็นหนึ่งในกำลังหลักของทีมอิกติซาดชิ บากู
ผลงานในระดับอาชีพ.
เฟลียร์ได้รับการยกย่องเป็นผู้เล่นทรงคุณค่าในการแข่งขันวอลเลย์บอลเวิลด์กรังด์ปรีซ์ 2007 ที่จัดขึ้น ณ หนิงป่อ สาธารณรัฐประชาชนจีน ซึ่งวอลเลย์บอลหญิงทีมชาติเนเธอร์แลนด์ของเธอได้รับรางวัลเหรียญทอง
เฟลียร์พลาดรางวัลเหรียญทองแดงในการแข่งขันซีอีวีแชมเปียนส์ลีก ฤดูกาล 2010–11 หลังจากทีมของเธอที่ชื่อสกาโวลีนีเปซาโร ได้เป็นฝ่ายแพ้ต่อทีมเฟแนร์บาห์เชอากีบาเดม จากตุรกีที่ 3–1 เซต จากการแข่งขันรายการดังกล่าว เธอได้รับรางวัลรายบุคคลในสาขา "ตบยอดเยี่ยม"
ในเดือนกรกฎาคม ค.ศ. 2011 ทางสโมสรโทเรย์แอร์โรส์ได้มีการประกาศถึงการเข้าร่วมทีมของเธอในฤดูกาล 2011–12 
เฟลียร์ยังได้รับรางวัลเหรียญทองแดงร่วมกับทีมอิกติซาดชิ บากู ในการแข่งขันอาเซอร์ไบจานซูเปอร์ลีก ฤดูกาล 2013–14 รวมถึงเป็นผู้ได้รับรางวัลสาขาเสิร์ฟยอดเยี่ยม
อาม็อน เกิท

อาม็อน เลโอพ็อลท์ เกิท  เป็นชาวออสเตรีย เจ้าหน้าที่เอ็สเอ็สชั้นยศนายหมวดเอก และเป็นผู้บังคับการค่ายกักกันกรากุฟ-ปวาซอฟ ใกล้กับในเมืองปวาซอฟ ประเทศโปแลนด์ ในช่วงสงครามโลกครั้งที่สอง 
หลังจบสงคราม เกิทถูกจับกุมข้อหากระทำอาชญากรรมสงครามต่อมนุษยชาติ ซึ่งต่อมาศาลสูงสุดแห่งโปแลนด์พิพากษาว่าเขามีความผิดในโทษฐาน "มีส่วนรับผิดชอบต่อความพิการ การทรมาน และการฆาตกรรมผู้คนในจำนวนที่ไม่อาจระบุแน่ชัดได้" และถูกประหารชีวิตด้วยการแขวนคอ ณ บริเวณซึ่งไม่ไกลจากที่ตั้งเดิมของค่ายกักกันปวาซอฟ
อาการละเมอเดิน

อาการละเมอเดิน  เป็นความผิดปกติของการหลับในกลุ่มละเมอ (parasomnia) ผู้มีอาการละเมอเดินจะลุกขึ้นจากขั้นหลับคลื่นช้า (slow wave sleep) ในสภาพความรู้สึกตัวต่ำและดำเนินกิจกรรมซึ่งปกติดำเนินระหว่างมีความรู้สึกตัวสมบูรณ์ กิจกรรมเหล่านั้นอาจไม่รุนแรง เช่น ลุกขึ้นนั่งบนเตียง เดินไปห้องน้ำ และทำความสะอาด หรืออาจอันตราย เช่น ทำอาหาร ขับรถ กิริยารุนแรง คว้าวัตถุภาพหลอน หรือกระทั่งฆ่าคน
แม้ผู้ป่วยมีอาการละเมอเดินทั่วไปมีพฤติกรรมเรียบ ๆ ซ้ำ ๆ แต่บางโอกาสมีรายงานผู้มีพฤติกรรมซับซ้อนขณะหลับ และความชอบด้วยกฎหมายของพฤติกรรมเหล่านั้นยังมักเป็นที่ถกเถียงกันอยู่ ผู้ละเมอเดินมักมีความจำเล็กน้อยหรือไม่มีความจำเกี่ยวกับการละเมอเดินเลย เพราะความรู้สึกตัวถูกเปลี่ยนเข้าสู่สภาพซึ่งยากต่อการเรียกคืนความทรงจำ แม้ตาจะเปิด แต่การแสดงออกนั้นมืดมัวและไม่กระจ่าง การละเมอเดินอาจกินเวลานาน 30 วินาทีหรือถึง 30 นาทีก็ได้
วอลเลย์บอลลีกอา

วอลเลย์บอลลีกอา  เป็นการแข่งขันวอลเลย์บอลลีกอาชีพระดับสูงสุดของประเทศฝรั่งเศส ก่อตั้งขึ้นในปี ค.ศ. 1937 ซึ่งปัจจุบันมีทีมเข้าแข่งขันทั้งหมด 12 ทีม และมีการแข่งขันแบบพบกันหมดในระบบเหย้าและเยือน
เมื่อจบฤดูกาลทีมอันดับสุดท้ายของตารางจะตกชั้นลงในเล่นในลีกเบ และทีมจากลีกเบจะเลื่อนชั้นขึ้นมา โดยสองทีมอันดับแรกจะผ่านเข้าไปเล่นในซีอีวีแชมเปียนส์ลีก ในขณะที่ทีมอันดับ 3 และ4 จะเข้าไปเล่นในซีอีวีแชลเลนจ์คัพ ส่วนอันดับ 5 จะมีสิทธิเข้าไปเล่นในซีอีวีคัพ
ทีมที่ชนะมากที่สุดคือ อาแอ็สกาน, แอร์เซฟร็องส์ และ ปารีสอูว์เซ โดยเป็นแชมป์ทั้งหมด 9 สมัย
ทำเนียบผู้ชนะเลิศ.
<templatestyles src="Col-begin/styles.css"/>
แฟร์รารี F40

แฟร์รารี F40  เป็น รถยนต์นั่งสมรรถนะสูง เครื่องยนต์กลางลำหลัง ขับเคลื่อนสองล้อท้าย (RMR) 2 ประตู 2 ที่นั่ง ผลิตโดยบริษัทรถยนต์สัญชาติอิตาลี แฟร์รารี ระหว่างปี 1987 - 1992 และโฉมรถแข่ง แอลเอ็ม (LM) และจีทีอี (GTE) ตั้งแต่ปี 1994 จนถึง 1996 F40 ออกแบบโดยบริษัทพินินฟารินา เป็นรุ่นที่พัฒนาต่อจาก 288 จีทีโอ คำว่า "40" มาจากการเฉลิมฉลองครบ 40 ปีบริษัทแฟร์รารี และนับเป็นแฟร์รารีรุ่นสุดท้ายที่ผู้ก่อตั้งบริษัท นายเอ็นโซ แฟร์รารี ได้ร่วมพัฒนา ก่อนที่เขาจะเสียชีวิตในอีกหนึ่งปีถัดมา F40 ในขณะนั้นนับเป็นรถที่เร็วที่สุดของแฟร์รารี มีอัตรากำลังดีที่สุด และมีราคาจำหน่ายสูงที่สุด
ในช่วงแรกบริษัทได้วางแผนที่จะผลิตเพียง 400 คัน และจะจำหน่ายในราคาประมาณ 400,000 ดอลลาร์สหรัฐ (หรือราว 830,000 ดอลลาร์สหรัฐในปัจจุบัน) แต่ก็มีลูกค้าบางรายยอมเสียเงินมากกว่า 1.6 ล้านดอลลาร์สหรัฐ เพื่อจะซื้อ F40 ในปี 1999 สุดท้ายบริษัทก็ได้ผลิตเพิ่ม จนในที่สุดมี F40 ทั้งหมด 1,311 คัน ทำให้เป็นรถรุ่นที่แพงที่สุดของแฟร์รารีที่ผลิตมากที่สุดอีกด้วย
F40 มีกำลัง 478 แรงม้า (352 kW; 471 hp) ที่ 7000 รอบ/วินาที สามารถทำอัตราเร่ง 0-100 กม./ชม. ได้ที่ 4.7 วินาที และความเร็วสูงสุดที่ 321 กม./ชม. (199 ไมล์/ชม.)
ภุชงค์ โยธาพิทักษ์

ภุชงค์ โยธาพิทักษ์ (ชื่อเล่น:เจี๊ยบ) เป็นนักแสดงชายชาวไทย
ประวัติ.
ภุชงค์ โยธาพิทักษ์ เกิดเมื่อวันที่ 8 พฤษภาคม พ.ศ. 2510 เริ่มต้นจากงานโฆษณาจากเบื้องหลังในฐานะครีเอทีฟงานโฆษณามาสู่งานเบื้องหน้า ด้วยการแสดงโฆษณาทางทีวีหลายชิ้นจนโด่งดังด้วยมาดกวน ๆ สนุกสนาน ร่าเริง ตลกขบขัน ต่อมาจึงได้มีผลงานทางจอเงินของหม่อมเจ้าทิพยฉัตร ฉัตรชัย เรื่อง "เกาะรัก" ร่วมกับ เปียเชอร์ คริสเตนเซ่น และคัทรียา กาญจนโรจน์ ต่อมาได้ออกอัลบั้มเพลงในสังกัดคีตาถึง 2 อัลบั้ม ชุดแรกออกในปี พ.ศ. 2534 มีชื่อว่า "วัคซีนภุชงค์" ซึ่งมีเพลงเด่นคือ ลิปซิงค์, ใครสอนเธอ, จองเวรรักเธอ และภาพสะเทิ้น อัลบั้มชุดต่อมา ออกในปี พ.ศ. 2535 มีชื่อว่า "เอาะออ" และยังมีผลงานทางละครโทรทัศน์ออกมาอย่างต่อเนื่อง
ปัจจุบันสมรสแล้ว และยังคงแสดงละครและเป็นพิธีกรรายการ "สายตรวจภาษา" ทาง ททบ'5 และรายการ "ลูกทุ่งซุปเปอร์ทัวร์" ทางช่อง 3
กุสตาฟ ยานี

วิเตซ กุสตาฟ ยานี  เป็นผู้บัญชาการฮังการีในช่วงสงครามโลกครั้งที่สอง เขาได้บังคับบัญชากองทัพฮังการีที่สองในยุทธการที่สตาลินกราดต่อมาเขาถูกตัตสินว่ามีความผิดในข้อหาก่ออาชญากรรมสงครามและประหารชีวิต
ลาซาเร ปอนติเชลลี

ลาซาเร ปอนติเชลลี (ชื่อเกิด:) เป็นทหารผ่านศึกฝรั่งเศสและอิตาลีคนสุดท้ายในสงครามโลกครั้งที่หนึ่ง และเป็นทหาร Poilu ในสนามเพลาะคนสุดท้ายจนเสียชีวิต
ปอนติเชลลี เกิดที่อิตาลี ต่อมาเมืออายุ 16 ปีเขาไปเที่ยวฝรั่งเศสและถูกเรียกตัวให้เข้าร่วมกองทัพฝรั่งเศสเมื่อสงครามเกิดขึ่นในปี 1914 ต่อมาได้แปรพักตรไปเข้าร่วมกับกองทัพอิตาลีจนสงครามสิ้นสุด
สำหรับปอนติเชลลีแล้วการมีชีวิตรอดไม่ได้ถือว่าเป็นการประสอบความสำเร็จแต่อย่างใด และปอนติเชลลี่ก็ได้ให้สัมภาษณ์กับรอยเตอร์ในปีที่แล้วว่า "ไม่เคยรู้มาก่อนว่ามาถึงจุดนี้ได้อย่างไร" เขาได้กล่าวอยู่เสมอว่าเกียรติประวัตินั้นตกอยู่กับทหารฝรั่งเศสกว่า 1.3 ล้านคนที่ได้เสียชีวิตระหว่างสงคราม
เมื่อฌากส์ ชีรักเป็นประธานาธิบดีฝรั่งเศส เขาได้สาบานว่าจะแสดงความเคารพต่อทหารผ่านศึกคนสุดท้ายโดยให้มีงานศพอย่างสมเกียรติ แต่ปอนติเชลลี่กลับต่อต้านแนวความคิดของชีรัก โดยกล่าวว่ามันจะเป็นการลบหลู่ทหารคนอื่น ๆ ที่ได้เสียชีวิตไปแล้ว โดยไม่มีพิธีหรืองานศพใด ๆ
กองทัพเรือโซเวียต

กองทัพเรือโซเวียต (VMF) เป็นหน่วยงานที่รับผิดชอบต่อการปฏิบัติการทางทหารในทะเลของกองทัพโซเวียต มักจะเรียกกันว่า กองเรือแดง กองทัพเรือโซเวียตนั้นส่วนใหญ่ของการวางแผนทางยุทธศาสตร์ของสหภาพโซเวียตในกรณีที่เกิดความขัดแย้งกับมหาอำนาจฝ่ายตรงข้ามอย่างสหรัฐอเมริกาในช่วงสงครามเย็นระหว่างสองประเทศ อิทธิพลของกองทัพเรือโซเวียตมีบทบาทอย่างมากในเหตุการณ์ที่เกี่ยวข้องกับสงครามเย็น(ค.ศ. 1945 - ค.ศ. 1991) ในขณะที่ความขัดแย้งส่วนใหญ่ที่มีศูนย์กลางอยู่ที่ฝ่ายพันธมิตรภายใต้การนำโดยอเมริกันในยุโรปตะวันตกหรือประเมินอำนาจเพื่อรักษาขอบเขตของอิทธิพลในยุโรปตะวันออก
โครงสร้างของกองทัพเรือโซเวียตได้แบ่งออกเป็นสี่กองเรือใหญ่ประกอบด้วยกองเรือเหนือ, กองเรือแปซิฟิก, กองเรือทะเลดำ และกองเรือบอลติก ซึ่งอยู่ภายใต้กองบัญชาการแยกต่างหากคือฐานทัพเรือเลนินกราด นอกจากนี้ กองทัพเรือโซเวียตได้มีกองเรือขนาดเล็ก ได้แก่ กองเรือเล็กแคสเปียน ซึ่งปฏิบัติการอยู่ในทะเลแคสเปียน และตามด้วยกองเรือขนาดใหญ่คือ กองเรือที่ 5 ในตะวันออกกลาง กองทัพเรือโซเวียตได้รวมถึงกองบินนาวี กองนาวิกโยธิน และกองกำลังปืนใหญ่ป้องกันชายฝั่ง
ภายหลังจากการล่มสลายของสหภาพโซเวียตในปี ค.ศ. 1991 สหพันธรัฐรัสเซียได้สืบทอดส่วนที่ใหญ่ที่สุดของกองทัพเรือโซเวียต และเปลี่ยนให้กลายเป็นกองทัพเรือรัสเซีย โดยมีส่วนขนาดเล็กที่กลายเป็นพื้นฐานของกองทัพเรือของรัฐใหม่ที่เป็นอิสระจากอดีตโซเวียต
จักรพรรดิเซเน

จักรพรรดิเซเน (ค.ศ. 444 – 27 กุมภาพันธ์ ค.ศ. 484) เป็นจักรพรรดิญี่ปุ่นองค์ที่ 22 ตามลำดับการสืบราชบัลลังก์แบบดั้งเดิม
แม้ว่าไม่สามารถระบุวันที่แน่นอนเกี่ยวกับพระชนม์ชีพหรือรัชสมัยของจักรพรรดิพระองค์นี้ได้ แต่โดยทั่วไปถือว่าพระองค์ครองราชย์ระหว่าง ค.ศ. 480 ถึง 484
เรื่องราวตามตำนาน.
รายงานจาก"โคจิกิ"และ"นิฮงโชกิ" พระองค์เป็นพระราชโอรสในจักรพรรดิยูเรียกุกับคัตสึรางิ โนะ คาราฮิเมะ พระมเหสี พระกนิษฐภคินีของพระองค์มีพระนามว่า เจ้าหญิงทากูฮาตาฮิเมะ พระนามตอนพระราชสมภพคือ ชิรากะ  กล่าวกันว่าพระเกศาของพระองค์เป็นสีขาวมาตั้งแต่เสด็จพระราชสมภพ หลังพระราชบิดาสวรรคต เซเนชนะการต่อสู้กับเจ้าชายโฮชิกาวะ พระเชษฐาต่างพระราชมารดา เพื่อขึ้นสืบราชบัลลังก์ต่อจากพระราชบิดา
จักรพรรดิเซเนไม่มีพระราชโอรสธิดา อย่างไรก็ตาม ได้มีการค้นพบพระราชนัดดาสองพระองค์ของจักรพรรดิริจู จักรพรรดิองค์ที่ 17—ภายหลังขึ้นครองราชย์เป็นเจ้าชายโวเกะและเจ้าชายโอเกะ เซเนทรงรับเลี้ยงทั้งสองเป็นรัชทายาท
จักรพรรดิเค็นโซ

จักรพรรดิเค็นโซ (ค.ศ. 450 – 2 มิถุนายน ค.ศ. 487) เป็นจักรพรรดิญี่ปุ่นในตำนานองค์ที่ 23 ตามลำดับการสืบทอดแบบดั้งเดิม
แม้ว่าไม่สามารถระบุวันที่แน่นอนเกี่ยวกับพระชนม์ชีพหรือรัชสมัยของจักรพรรดิพระองค์นี้ได้ แต่โดยทั่วไปถือว่าพระองค์ครองราชย์ตั้งแต่วันที่ 1 กุมภาพันธ์ ค.ศ. 485 ถึงวันที่ 2 มิถุนายน ค.ศ. 487
เรื่องราวตามตำนาน.
กล่าวกันว่าเจ้าชายโวเกะ (#เปลี่ยนทาง , ภายหลังเป็นจักรพรรดิเค็นโซ) เป็นพระราชนัดดาในจักรพรรดิริจู และพระราชโอรสในอิจิโนเบะ-โนะ โอชิวะ ตอนที่จักรพรรดิยูเรียกุยิงธนูสังหารพระบิดาขณะทำการล่าสัตว์ พระองค์ยังทรงพระเยาว์อยู่ และนั่นทำให้เจ้าชายโวเกะและเจ้าชายโอเกะ พระเชษฐา หนีเอาชีวิตรอด ฮาริมะ โนะ คูนิ ฟูโดกิรายงานว่าทั้งสองหลบภัยที่อากาชิในแคว้นฮาริมะ ทั้งสองใช้ชีวิตอย่างหลบซ่อนโดยไม่ให้ใครรู้ ประวัติศาสตร์ในสมัยนั้นอธิบายว่าพี่น้องทั้งสองพยายามกลมกลืนเข้ากับชุมชนชนบทแห่งนี้โดยแสร้งทำเป็นคนเลี้ยงสัตว์ทั่วไป
เมื่อเซเนสวรรคต พระองค์ไม่มีรัชทายาทองค์ใหนอกจากดจเาชายโอเกะและเจ้าชายโวเกะที่พระราชบิดาถูกยูเรียกุปลงพระชนม์ ณ จุดนี้ โวเกะต้องการให้พระเชษฐาขึ้นเป็นจักรพรรดิ แต่โอเกะปฏิเสธ ทั้งสองตกลงกันไม่ได้ บรรดาผู้ยิ่งใหญ่ในราชสำนัก (great men of the court) ยืนกรานว่าพี่น้องคนใดคนหนึ่งต้องรับราชบัลลังก์ แต่ท้ายที่สุด โวเกะพิสูจน์ให้เห็นว่าพระองค์แน่วแน่กว่า จึงตกลงยอมรับราชบัลลังก์ และเค็นโซก็ได้รับการประกาศให้เป็นจักรพรรดิพระองค์ใหม่ ซึ่งทำให้ราษฎรที่ต้องเผชิญกับช่วงเวลาแห่งความไม่แน่นอนนี้รู้สึกโล่งใจ
รัชสมัย.
มีบันทึกว่าเมืองหลวงของพระองค์อยู่ที่ "ชิกัตสึ อาซูกะ โนะ ยัตสึริ โนะ มิยะ"  ในแคว้นยามาโตะ ที่ตั้งพระราชวังคาดว่าอยู่ในพื้นที่จังหวัดโอซากะหรือจังหวัดนาระในปัจจุบัน
เมอร์รีย์รายงานว่าเหตุการณ์สำคัญครั้งเดียวในรัชสมัยเค็นโซคือความเคารพต่อพระบิดาที่ถูกปลงพระชนม์ เค็นโซจึงจัดการให้นำร่างของพระบิดาไปฝังใหม่ในสุสานที่เหมาะสำหรับพระโอรสของจักรพรรดิและพระบิดาของจักรพรรดิอีกพระองค์หนึ่ง
หลังครองราชย์เพียง 3 ปี เค็นโซสวรรคตด้วยพระชนมพรรษา 37 พรรษา พระองค์ไม่มีรัชทายาท ทำให้พระเชษฐาขึ้นครองราชย์ต่อ
พระมเหสีและพระราชโอรสธิดา.
จักรพรรดินี ("โคโง") : เจ้าหญิงนานิวะ-โนะ-โอโนะ (สวรรคต ค.ศ. 489) พระราชธิดาในเจ้าชายโอกะ-โนะ-วากูโงะ (ยังเป็นพระราชนัดดาในเจ้าชายอิวากิและพระราชปนัดดาในจักรพรรดิยูเรียกุ)
ยุวดี ไทยหิรัญ

ยุวดี ไทยหิรัญ ชื่อเล่น ยุ เป็นนักแสดงและผู้จัดละครชาวไทย บริษัท ยูม่า 99 จำกัด ทางสถานีวิทยุโทรทัศน์ไทยทีวีสีช่อง 3 
ผลงาน.
ผู้จัดละคร.
ผลงานละครโทรทัศน์ทั้งหมดในฐานะผู้จัดละครช่อง 3 บริษัท ยูม่า 99 จำกัด
ยกเว้นละคร ดอกไม้ในป่าหนาว (2539) กับ จับตายวายร้ายสายสมร (2553) ออกอากาศทางช่อง 5
รัชพล นาวันโน

รัชพล นาวันโน (ชื่อเล่น : นะ) นักฟุตบอลอาชีพชาวไทยในตำแหน่งกองกลาง ปัจจุบันเล่นให้กับสมุทรสาคร ซิตี้ ในไทยลีก 3 
รัชพลจบการศึกษาจากโรงเรียนนาคประสิทธิ์ อ.สามพราน จ.นครปฐม โดยในอดีตได้เคยร่วมเดินสายแข่งฟุตบอลรายการต่าง ๆ ร่วมกับเมสซี่เจ ชนาธิป สรงกระสินธ์ ก่อนจะได้เซ็นสัญญากับสโมสรนครปฐม เอฟซีเมื่อ พ.ศ. 2553 กระทั่งทางสโมสรนครปฐมได้ยุบทีมในปีต่อมาทำให้รัชพลได้ย้ายไปร่วมทีมนกใหญ่พิฆาต ชัยนาท ฮอร์นบิล 
จนกระทั่ง พ.ศ. 2559 สัญญาของรัชพลกับชัยนาทได้สิ้นสุดลงทำให้รัชพลได้เดินทางมาทดสอบฝีเท้ากับทีมกิเลนผยอง เอสซีจี เมืองทอง ยูไนเต็ด จนเป็นที่พอใจทางสโมสรจึงได้เซ็นสัญญากับรัชพลโดยสวมหมายเลข 13
ระดับทีมชาติ.
รัชพลเคยถูกเรียกตัวไปติด ทีมชาติไทยชุดใหญ่ ในสมัยที่ สุรชัย จตุรภัทรพงษ์ เป็นหัวหน้าผู้ฝึกสอนโดยลงเล่นทั้งสิ้น 2 นัด
คุนาล ไนเยอร์

คุนาล ไนเยอร์ (ปัญจาบ: ਕੁਨਾਲ ਨੈਯ੍ਯਰ เกิดวันที่ 30 เมษายน ค.ศ. 1981) เป็นนักแสดงและนักเขียนชาวอินเดีย กำเนิดที่ประเทศอังกฤษ เป็นที่รู้จักจากบทบาท ราเจช คูธราปพาลี จากละครซิตคอม "เดอะบิกแบงเธียรี" ออกอากาศทางช่องซีบีเอส
นิตยสาร"ฟอบส์"กล่าวว่า ไนเยอร์ เป็นนักแสดงโทรทัศน์ชายที่มีรายได้สูงที่สุดเป็นอันดับที่สามของโลก โดยมีรายได้ 20 ล้านดอลลาร์สหรัฐหลังแสดงเรื่องเดอะบิกแบงเธียรี
ชีวิตช่วงแรก.
ไนเยอร์เกิดในเฮาน์สโลว์ ลอนดอน ในครอบครัวชาวปัญจาบ และเติบโตในนิวเดลี ประเทศอินเดีย เขาเข้าเรียนโรงเรียนเซนต์โคลัมบาในกรุงนิวเดลี และเขาเล่นแบดมินตันให้ทีมกีฬาในโรงเรียนด้วย เขาต้องการให้เรียกเขาว่า "ชาวอินเดีย" มากกว่า ชาวอินเดียบริติช บิดามารดาของเขาอาศัยอยู่ในนิวเดลี
ในปี ค.ศ. 1999 ไนเยอร์ย้ายมาสหรัฐอเมริกาเพื่อศึกษาระดับปริญญาตรี วุฒิวิทยาศาสตรบัณฑิตในสาขาธุรกิจ (การเงิน) ในมหาวิทยาลัยพอร์ตแลนด์ รัฐออริกอน ขณะกำลังศึกษา เขาเริ่มเข้าเรียนการแสดงและแสดงละครในโรงเรียนหลายเรื่อง
หลังจากเข้าร่วมเทศกาลละครเวทีวิทยาลัยอเมริกัน ไนเยอร์ตัดสินใจเป็นนักแสดงมืออาชีพ เขาศึกษาต่อที่มหาวิทยาลัยเทมเพิล ในฟิลาเดลเฟีย รัฐเพนซิลเวเนีย และได้รับปริญญาศิลปศาสตรมหาบัณฑิตด้านการแสดง
อาชีพการแสดง.
หลังจบการศึกษา ไนเยอร์รับงานโฆษณาโทรทัศน์อเมริกัน และเล่นละครเวทีในลอนดอน ในปี ค.ศ. 2006 เขาเป็นที่สนใจครั้งแรกในสหรัฐอเมริกาจากละครเวทีเรื่อง"ฮักแอนด์โฮลเดน" จากการผลิตของราจิฟ โจเซฟ ซึ่งเขารับบทเป็นนักศึกษาแลกเปลี่ยนชาวอินเดียที่กระวนกระวายจากการประสบกับวัฒนธรรมอเมริกันก่อนเดินทางกลับบ้านเกิด ไนเยอร์ยังร่วมมือกันอารัน ดาส เขียนบทละครเวทีเรื่อง "คอตตอนแคนดี" แสดงในนิวเดลีและได้รับตอบรับที่ดี
ไนเยอร์เป็นนักแสดงรับเชิญในละคร "เอ็นซีไอเอส" ตอน "Suspicion" ออกอากาศทางช่องซีบีเอส รับบทเป็นยูสเซฟ ซีดาน ผู้ก่อการร้ายชาวอิรัก
เพื่อนร่วมงานคนหนึ่งของไนเยอร์ได้ยินเกี่ยวกับบทบาทนักวิทยาศาสตร์ในละครซิตคอมที่จะออกอากาศทางช่องซีบีเอส และแนะนำให้เขาออดิชันบทดังกล่าว ทำให้ไนเยอร์ได้แสดงในละคร "เดอะบิกแบงเธียรี" ซึ่งเขารับบท ราเจช คูธราปพาลี นักฟิสิกส์ดาราศาสตร์
ในปี ค.ศ. 2011 เขาร่วมจัดรายการ"ทริบิวต์ทูเนิดส์" ร่วมกับนักแสดง ไซมอน เฮลเบิร์ก ในเทศกาลอารมณ์ขัน จัสต์ฟอร์ลาฟ
เงือกสาวตัวร้ายกับนายต้มตุ๋น

เงือกสาวตัวร้ายกับนายต้มตุ๋น  เป็นละครโทรทัศน์เกาหลีใต้ในปี ค.ศ. 2016 ได้รับแรงบันดาลใจมาจาก "Eou Yadam" (어우야담) นิทานปรัมปราในอดีตคอลเลกชันแรกในราชวงศ์โชซ็อนของยู มง-อิน ซึ่งบอกเล่าเรื่องราวของชายคนหนึ่งที่ได้ช่วยนางเงือกจากการถูกจับเป็นเชลย ละครเล่าสลับไปมาระหว่างปี ค.ศ. 1599 และ ค.ศ. 2016 ซึ่งมีการกล่าวถึงไซเรนและปรากฏการณ์ดอพเพลแกงเกอร์ที่เกิดขึ้นกับชายคนนั้น
นำแสดงโดย ช็อน จี-ฮย็อน และ อี มิน-โฮ ออกอากาศครั้งแรกทางช่องเอสบีเอส ทุกวันพุธและวันพฤหัสบดีเวลา 22:00 น. เริ่มตอนแรกเมื่อวันที่ 16 พฤศจิกายน ค.ศ. 2016 เขียนโดยพัก จี-อึน (ผู้เขียน "ยัยตัวร้ายกับนายต่างดาว") และกำกับโดยจิน ฮย็อก (ผู้กำกับ "อัจฉริยะหมอ 2 แผ่นดิน") การถ่ายทำละครส่วนใหญ่อยู่ในโซลและจังหวัดชุงช็องเหนือ รวมถึงเกาะเชจู นอกจากนี้ ยังถ่ายทำในปาเลาและสเปน
ออสเตรเลียเน็กซ์ท็อปโมเดล ฤดูกาลที่ 8

ออสเตรเลียส์เน็กซ์ท็อปโมเดล ฤดูกาลที่ 8 เป็นรายการเรียลลิตี้โชว์ค้นหาสุดยอดนางแบบของประเทศออสเตรเลีย ออกอากาศตอนแรกในวันที่ 9 กรกฎาคม พ.ศ. 2556 ทางสถานีโทรทัศน์ช่อง ฟ็อกซ์8 ในฤดูกาลนี้ได้มีการเปลี่ยนผู้ดำเนินรายการคนใหม่เป็น เจนนิเฟอร์ ฮอว์กินส์ ร่วมด้วย อเล็กซ์ เพอร์รี่, ชาร์ลอตต์ ดอว์สัน และ ดิดิเยร์ โคเฮน 
รางวัลสำหรับผู้ชนะในฤดูกาลนี้จะได้รับคือ สัญญาการเป็นนางแบบกับ ไอเอ็มจี ซิดนีย์ โมเดลลิ่งชื่อดังเป็นเวลา 1 ปี, เงินรางวัล 20,000 ดอลลาร์ออสเตรเลีย สนับสนุนโดย ผลิตภัณฑ์เทรเซมเม่, รถยนต์นิสสัน ดูอัลลิส, ทริปเดินทางไปยังกรุงปารีสเพื่อพบกับ ไอเอ็มจี ปารีส และได้ถ่ายแบบแฟชั่นลงในนิตยสารฮาร์เปอร์ บาซาร์ ออสเตรเลีย
ผู้ชนะในฤดูกาลนี้คือ เมลิสซ่า จูราโตวิทช์ อายุ 16 ปี จากเมืองเมลเบิร์น รัฐวิกทอเรีย
#เปลี่ยนทาง ผู้เข้าแข่งขันที่ถูกคัดออก
#เปลี่ยนทาง ผู้เข้าแข่งขันที่ถูกตัดสิทธิ์จากการแข่งขัน
#เปลี่ยนทาง ผู้เข้าแข่งขันที่มีคะแนนเป็นสองอันดับสุดท้าย แต่ไม่ถูกคัดออก
#เปลี่ยนทาง ผู้เข้าแข่งขันที่ชนะการแข่งขันประจำสัปดาห์
#เปลี่ยนทาง ผู้ชนะการแข่งขัน
ไฮเกอ กาเมอร์ลิง โอนเนิส

ไฮเกอ กาเมอร์ลิง โอนเนิส (21 กันยายน ค.ศ. 1853 – 21 กุมภาพันธ์ ค.ศ. 1926) เป็นนักฟิสิกส์ชาวดัตช์ เกิดที่เมืองโกรนิงเงิน เป็นบุตรของฮาร์ม กาเมอร์ลิง โอนเนิส และอันนา แกร์ดีนา กูร์ส มีน้องชายและน้องสาวชื่อแม็นโซและแจ็นนีตามลำดับ ในปี ค.ศ. 1870 กาเมอร์ลิง โอนเนิสเข้าเรียนที่มหาวิทยาลัยโกรนิงเงินและเรียนกับโรแบร์ท บุนเซิน และกุสทัฟ เคียร์ชฮ็อฟที่มหาวิทยาลัยไฮเดิลแบร์คระหว่างปี ค.ศ. 1871–1873 ต่อมาเขาเรียนจบปริญญาโทและปริญญาเอกที่มหาวิทยาลัยโครนิงเงินและเป็นผู้ช่วยโยฮันเนิส โบสส์คา ผู้อำนวยการวิทยาลัยสารพัดช่างเดลฟท์ (ปัจจุบันคือมหาวิทยาลัยเทคโนโลยีเดลฟท์)
ระหว่างปี ค.ศ. 1882–1923 กาเมอร์ลิง โอนเนิสดำรงตำแหน่งศาสตราจารย์ด้านฟิสิกส์ทดลองที่มหาวิทยาลัยไลเดิน ต่อมาในปี ค.ศ. 1904 เขาก่อตั้งห้องปฏิบัติการด้านไครโอจีนิกส์และเชิญนักวิจัยหลายท่านมาร่วมงาน ในวันที่ 10 กรกฎาคม ค.ศ. 1908 กาเมอร์ลิง โอนเนิสประสบความสำเร็จในการสร้างฮีเลียมเหลวจากการศึกษาวัฏจักรแฮมป์สัน–ลินด์และปรากฏการณ์จูล–ทอมสัน เขาสามารถลดอุณหภูมิจนถึงจุดเดือดของฮีเลียม (−269 °ซ, 4.2 เคลวิน) และเมื่อลดความดันของฮีเลียมเหลว กาเมอร์ลิง โอนเนิสสามารถลดอุณหภูมิได้เกือบถึง 1.5 เคลวิน (-271.65 °ซ) ซึ่งเป็นอุณหภูมิที่ต่ำที่สุดในโลกในขณะนั้น ปัจจุบันอุปกรณ์ที่โอนเนิสใช้สร้างฮีเลียมเหลวเป็นครั้งแรกอยู่ที่พิพิธภัณฑ์บูร์ฮาเฟอที่เมืองไลเดิน
ต่อมาในวันที่ 8 เมษายน ค.ศ. 1911 กาเมอร์ลิง โอนเนิสพบว่าที่อุณหภูมิ 4.2 เคลวิน (-268.95 °ซ) ความต้านทานไฟฟ้าในสายปรอทในฮีเลียมเหลวมีค่าเป็นศูนย์ เขาจึงตระหนักว่าความต้านทานไฟฟ้าจะลดลงเมื่ออุณหภูมิต่ำลง และตีพิมพ์งานวิจัยหลายชิ้นโดยเรียกปรากฏการณ์นี้ว่า "สภาพนำยวดยิ่ง" (superconductivity) ในปี ค.ศ. 1913 กาเมอร์ลิง โอนเนิสได้รับรางวัลโนเบลสาขาฟิสิกส์จากการศึกษาคุณสมบัติของสารที่อุณหภูมิต่ำและการสร้างฮีเลียมเหลว
ด้านชีวิตส่วนตัว กาเมอร์ลิง โอนเนิสแต่งงานกับมารียา อาดรียานา วิลเฮลมีนา เอลีซาเบต ไบเลอเฟลด์ในปี ค.ศ. 1887 ทั้งคู่มีบุตรด้วยกัน 1 คน กาเมอร์ลิง โอนเนิสเสียชีวิตที่เมืองไลเดินในปี ค.ศ. 1926 ต่อมาชื่อเขาได้รับการนำไปตั้งเป็นชื่อแอ่งดวงจันทร์
เซอร์ไวเวอร์ เกมเชนเจอส์

เซอร์ไวเวอร์: เกมเชนเจอส์ — มามานูกาไอส์แลนด์  เป็นฤดูกาลที่ 34 ของรายการเซอร์ไวเวอร์ ถ่ายทำตั้งแต่วันที่ 6 มิถุนายน พ.ศ. 2559 ถึง 14 กรกฎาคม พ.ศ. 2559 มีกำหนดการออกอากาศตอนแรกในวันที่ 8 มีนาคม พ.ศ. 2560 ฤดูกาลนี้เป็นฤดูกาลที่ 4 นับจาก เซอร์ไวเวอร์ รวมดารา, เซอร์ไวเวอร์ ฮีโร่ปะทะวายร้าย และเซอร์ไวเวอร์ แคมโบเดีย ที่ผู้เล่นทั้งหมดเป็นผู้ที่เคยเล่นเกมนี้มาแล้ว ธีมหลักของฤดูกาลนี้คือนำผู้เล่นเก่าทั้งหมด 20 คนที่เคยเปลี่ยนแปลงการเดินเกมในฤดูกาลก่อนหน้าของตนเองเป็นอย่างมาก ทั้งเป็นผู้เปลี่ยนเกมเองหรือมีผลทำให้การเดินเกมในฤดูกาลนั้นๆเกิดการเปลี่ยนแปลง
เครื่องรางภูมิคุ้มกันในฤดูกาลนี้ จะถูกซ่อนในวิธีที่หลากหลาย ทั้งซ่อนในขณะการแข่งต่างๆแม้แต่ในบริเวณสภาเผ่า หรือต้องหาคำใบ้ในสถานที่ต่างๆ ก่อนแล้วจึงจะหาเครื่องรางได้ ส่วนการโหวตก็มีการเปลี่ยนแปลง โดยเมื่อมีการเสมอกัน จะไม่ทำการโหวตอีกครั้ง แต่จะต้องมีการพูดคุยกันของผู้ที่ไม่ได้ถูฏโหวตเพื่อตัดสินใจเลือกผู้เข้าแข่งขันที่ถูกโหวตแล้วมีผลโหวตเสมอกันออก หากผู้เข้าแข่งขันที่ไม่ได้ถูกโหวตไม่สามารถตกลงกันได้ ผู้ที่ถูกโหวตจะปลอดภัยทันที ส่วนผู้ที่ไม่ถูกโหวตจะต้องจับหินสี
อีกส่วนหนึ่งที่มีการเปลี่ยนแปลง คือ เกาะอัปยศ จะไม่ใช่เกาะที่ยากลำบากต่อการอาศัยอยู่ แต่เป็นเรือลำหนึ่งที่เต็มไปด้วยอาหารและเสบียงมากมายที่จะสามารถพักผ่อนได้เต็มที่ พร้อมทั้งจะมีสิทธิ์ได้เลือกข้อได้เปรียบในเกม ที่มีมาให้เลื่อกในหลากหลายรูปแบบอีกด้วย ซึ่งทั้งหมดนี้ต่างจากเกาะอัปยศในฤดูกาลก่อนๆ อย่างสิ้นเชิง ส่วนรูปแบบเกมที่เหลือทั้งหมดยังคงไว้เช่นเดิม
 นูกู สีประจำเผ่า สีน้ำเงิน
 มานา สีประจำเผ่า สีแดง
 ทาวัว สีประจำเผ่า สีเขียว
 มากู มากู สีประจำเผ่า สีเหลือง
ผู้เข้าแข่งขัน.
หมายเหตุ 1: วันที่ 14 เด็บบี้ ถูกส่งไปอยู่เกาะอัปยศคนเดียวและกลับเข้าเผ่านูกูในวันที่ 16 โดยเข้ามาแทนที่แซนดร้าที่ถูกโหวตออกไป<br>
วอลเลย์บอลชายเวิลด์แกรนด์แชมเปียนคัพ 2017

วอลเลย์บอลชายเวิลด์แกรนด์แชมเปียนคัพ 2017  จัดขึ้นที่นะโงะยะ และ โอะซะกะ ประเทศญี่ปุ่น ระหว่างวันที่ 12–17 กันยายน ค.ศ. 2017
การคัดเลือก.
ในการแข่งขันครั้งนี้จะเอา 4 ทีมที่มีอันดับดีที่สุดของแต่ละทวีป โดยคัดเลือกจากการแข่งขันโอลิมปิกเกมส์ 2016 ทวีปละ 1 ประเทศเท่านั้นได้แก่ อเมริกาใต้, ยุโรป, อเมริกาเหนือและเอเชีย บวกกับเจ้าภาพ และไวลด์การ์ดอีก 1 ทีม รวมทั้งหมดเป็น 6 ทีม เพื่อเข้าแข่งขันวอลเลย์บอลเวิลด์แกรนด์แชมเปียนคัพ
อันดับการแข่งขัน.
<templatestyles src="Col-begin/styles.css"/>
รางวัล.
<templatestyles src="Col-begin/styles.css"/>
วอลเลย์บอลหญิงเวิลด์แกรนด์แชมเปียนคัพ 2017

วอลเลย์บอลหญิงเวิลด์แกรนด์แชมเปียนคัพ 2017  จัดขึ้นที่โตเกียว และ นะโงะยะ ประเทศญี่ปุ่น ระหว่างวันที่ 5–10 กันยายน ค.ศ. 2017
การคัดเลือก.
ในการแข่งขันครั้งนี้จะเอา 4 ทีมที่มีอันดับดีที่สุดของแต่ละทวีป โดยคัดเลือกจากการแข่งขันโอลิมปิกเกมส์ 2016 ทวีปละ 1 ประเทศเท่านั้นได้แก่ เอเชีย, ยุโรป, อเมริกาเหนือและอเมริกาใต้ บวกกับเจ้าภาพ และไวลด์การ์ดอีก 1 ทีม รวมทั้งหมดเป็น 6 ทีม เพื่อเข้าแข่งขันวอลเลย์บอลเวิลด์แกรนด์แชมเปียนคัพ
อันดับการแข่งขัน.
<templatestyles src="Col-begin/styles.css"/>
รางวัล.
<templatestyles src="Col-begin/styles.css"/>
กษมา นิสสัยพันธุ์

กษมา นิสสัยพันธุ์ (ชื่อเล่น:เอ๋) เป็นนักแสดงชายชาวไทย
ประวัติ.
กษมา นิสสัยพันธุ์ เกิดเมื่อวันที่ 25 กันยายน พ.ศ. 2502 ในครอบครัวทหาร ได้เข้าเรียนที่โรงเรียนการแสดงช่อง 3 และเริ่มผลงานสร้างชื่อจากละครเรื่องแรก คำพิพากษา ในบท "ไอ้ฟัก" จากการที่หนึ่งในอาจารย์โรงเรียนการแสดงช่อง 3 อย่าง สดใส พันธุมโกมล เห็นแวว 
จากนั้นจึงมีผลงานการแสดงมาอย่างต่อเนื่องจนถึงปัจจุบัน พร้อมทั้งไปทำงานเบื้องหลังในตำแหน่งแอ็กติ้ง, โค้ช, ผู้ช่วยผู้กำกับฯ และผู้กำกับการแสดงละครให้กับดีด้า วิดีโอ โปรดักชั่น (ช่อง 7) 3 เรื่องคือ อตีตา, บ้านไร่เรือนตะวัน, หงส์ฟ้ากับสมหวัง และบริษัท คอมเมดี้ เวิลด์ จำกัด และสถานีโทรทัศน์ พีพีทีวี เอชดี ของเป็ด เชิญยิ้ม เรื่อง มนต์รักสองฝั่งคลอง นอกจากนี้ยังทำงานเบื้องหลังให้กับบริษัท ทีวีซีน ของ ณัฏฐนันท์ ฉวีวงษ์ และบริษัท มาสเตอร์วัน ของ ทาริกา ธิดาทิตย์
การศึกษา.
กษมา นิสสัยพันธุ์ได้รับการศึกษาระดับชั้นประถมศึกษาและมัธยมศึกษาที่ โรงเรียนราชวินิตบางแก้ว
ชีวิตส่วนตัว.
ปัจจุบันได้ใช้ชีวิตคู่กับปัทมา ปานทอง นักแสดงที่เล่นละครและอยู่เบื้องหลังร่วมกัน
ดราก้อนเควสต์ XI

ดราก้อนเควสต์ XI  เป็นเกมหลักภาคที่สิบเอ็ดในชุดเกม"ดราก้อนเควสต์" พัฒนาและจัดจำหน่ายโดยสแควร์เอนิกซ์ ออกวางจำหน่ายแล้วเมื่อวันที่ 29 กรกฎาคม ปี 2017 ในฉบับภาษาญี่ปุ่นบนเครื่อง PlayStation 4 และเครื่อง Nintendo 3DS ส่วน Nintendo Switch อยู่ในระหว่างการพัฒนา และมีกำหนดวางจำหน่ายฉบับภาษาอังกฤษในวันที่ 4 กันยายน 2018 โดยภาคนี้ใช้เทคโนโลยี Unreal Engine 4 ทำให้ได้กราฟิกที่มีความคมชัดสูงและเสมือนจริง
การวางเนื้อเรื่อง.
ตัวละครหลักของของดราก้อนเควสต์ XI คือเด็กหนุ่มไร้เดียงสาอายุ 16 ปี นามว่า "อีเลเว่น" (Eleven) ที่เติบโตขึ้นมาในหมู่บ้านในชนบทอันสงบสุข เมื่อต้องเข้ารับการทำพิธีเป็นผู้ใหญ่ เขาพบว่าตัวเองนั้นคือผู้กล้าที่ครั้งหนึ่งเคยได้ช่วยโลกไว้จากความมืดมิด ซึ่งได้กลับชาติมาเกิดใหม่พร้อมภาระหน้าที่อันใหญ่หลวง และยังพบว่าแท้จริงแล้วเขาไม่ได้เกิดที่หมู่บ้านแห่งนี้ แต่ลอยมากับแม่น้ำในคืนหนึ่งแล้วมีคนมาพบเข้า สมบัติเพียงชิ้นเดียวที่ติดตัวเขามีสัญลักษณ์ของราชวงศ์อยู่ 
อีเลเว่นจึงออกเดินทางไปพบพระราชาแห่งอาณาจักรเฮลิโอดอร์ เพื่อหวังจะคลายข้อสงสัยทั้งเรื่องผู้กล้าและชาติกำเนิดของเขา แต่อย่างไรก็ตามเมื่อเขาไปยังปราสาท พระราชากลับสั่งจับกุมเขาในฐานะที่เขาเป็นผู้กล้า และหาว่าเขาเป็นเมล็ดพันธุ์แห่งความมืด อีเลเว่นถูกนำตัวไปขังยังคุกใต้ดินและได้รู้จักกับเอริก โจรหนุ่มวัยไล่เลี่ยกัน เขาได้แหกคุกออกมากับเอริก และตัดสินใจออกเดินทางร่วมกับผู้กล้าเพื่อออกผจญภัยต่อไป
การวางจำหน่าย.
"Dragon Quest XI" ทำยอดขายไปมากกว่า 2 ล้านชุดภายในสองวันหลังวางจำหน่ายในญี่ปุ่น โดยแบ่งเป็นฉบับ Nintendo 3DS จำนวน 1.13 ล้านชุด และฉบับ PS4 จำนวน 0.95 ล้านชุด และทำยอดขายรวมสะสมถึง 4 ล้านชุดในเดือนพฤศจิกายน 2018
ในเดือนกันยายน ค.ศ. 2019 มีการวางจำหน่ายลงเครื่องนินเท็นโด สวิตช์ ซึ่งใช้ชื่อเกมว่า "Dragon Quest XI S" โดยมีการอัปเดตหลายอย่างที่เครื่องเล่นอื่นไม่มี อาทิ เพิ่มเนื้อเรื่องย่อยบางส่วน, สมาชิกปาร์ตี้สามารถเดินตามตัวละครเอก, ซาวน์แทรกแบบออร์เคสตรา, เพิ่มเสียงพากย์อังกฤษและญี่ปุ่น, เพิ่มระบบแต่งงาน (รวมถึงช-ช) เป็นต้น อย่างไรก็ตาม เกมเวอร์ชันสวิตช์แสดงผลที่ความละเอียดเพียง 720p ความถี่ 30fps ซึ่งยังเป็นรอง PS4 และ Windows อยู่มาก 
ในตอนแรก บริษัทนินเทนโดยืนยันว่า "Dragon Quest XI S" เป็นเกมฉบับเอ็กซคลูซีฟที่จะมีในเครื่องสวิตซ์เท่านั้น แต่ต่อมาในปี 2020 มีการพอร์ต "Dragon Quest XI S" วางจำหน่ายสำหรับเครื่องเกมอื่น
ระเบิดติดรถ

ระเบิดติดรถ , ระเบิดติดรถบรรทุก  หรือ ระเบิดแสวงเครื่องติดยานพาหนะ  คือระเบิดแสวงเครื่องที่ถูกติดตั้งหรือจัดวางไว้ในรถยนต์หรือยานพาหนะอื่น และถูกจุดให้ปะทุ
ระเบิดติดรถมักถูกใช้เป็นอาวุธในการลอบสังหาร การก่อการร้าย หรือการสงครามกองโจร เพื่อสังหารผู้ที่อยู่ในยานพาหนะนั้นหรือผู้คนที่อยู่ใกล้จุดเกิดระเบิด หรือเพื่อสร้างความเสียหายแก่อาคารและทรัพย์สินต่าง ๆ ยานพาหนะที่ใช้ติดตั้งระเบิดสามารถเคลื่อนย้ายวัตถุระเบิดได้เป็นปริมาณมากโดยไม่เป็นที่สงสัย ทั้งนี้ เคยมีการบรรทุกวัตถุระเบิดน้ำหนักอย่างน้อย 3,200 กิโลกรัม (7,000 ปอนด์) ในยานพาหนะขนาดใหญ่มาแล้ว เช่นในการลอบวางระเบิดที่เมืองโอคลาโฮมาซิตี สหรัฐอเมริกา ในปี พ.ศ. 2538
ระเบิดติดรถสามารถถูกจุดให้ปะทุได้หลายวิธี ไม่ว่าจะเป็นการเปิดประตูยานพาหนะ การสตาร์ตเครื่องยนต์ การเหยียบคันเร่งหรือห้ามล้อ การใช้วิทยุบังคับ การจุดชนวน หรือการตั้งเวลา น้ำมันในถังเชื้อเพลิงของยานพาหนะอาจทำให้การระเบิดมีอานุภาพรุนแรงมากขึ้นจากการกระจายและจุดเชื้อเพลิงให้ลุกไหม้
ไซมอน เฮลเบิร์ก

ไซมอน แมกซ์เวลล์ เฮลเบิร์ก (เกิด 9 ธันวาคม ค.ศ. 1980) เป็นนักแสดง นักแสดงตลก และนักดนตรีชาวอเมริกัน เป็นที่รู้จักจากบทบาท ฮาวเวิร์ด โวโลวิตซ์ จากละครซิตคอมเรื่อง "เดอะบิกแบงเธียรี"
เขายังเคยปรากฏตัวในรายการตลก "แมดทีวี" และผู้รับบท มอยสต์ ในละครชุดเรื่องสั้น "ดร.ฮอร์ริเบิลส์ซิงอะลองบล็อก"
ชีวิตช่วงแรก.
เฮลเบิร์กเกิดในวันที่ 9 ธันวาคม ค.ศ. 1980 ในลอสแอนเจลิส เขาเป็นบุตรของนักแสดง แซนดี เฮลเบิร์ก และนักคัดเลือกนักแสดง แฮร์เรียต เฮลเบิร์ก เขานับถือศาสนายูดาห์
เฮลเบิร์กเข้าศึกษาที่โรงเรียนครอสโรดส์สกูลในซานตามอนิกา รัฐแคลิฟอร์เนีย ร่วมกับเจสัน ริตเทอร์ ซึ่งกลายมาเป็นเพื่อนร่วมหอพักของเขาในมหาวิทยาลัยนิวยอร์กด้วย เขาเข้าเรียนโรงเรียนศิลปะทิสช์ของมหาวิทยาลัยนิวยอร์ก และฝึกงานที่บริษัทแอตแลนติกเธียเตอร์
อาชีพการแสดง.
ตั้งแต่ต้นคริสตทศวรรษ 2000 เฮลเบิร์กจัดรายการตลกร่วมกับเดเร็ก วอเทอส์ ในรายการเดเร็กแอนด์ไซมอน ในปี ค.ศ. 2007 ทั้งคู่ร่วมแสดงในเว็บซีรีส์เรื่อง "เดเร็กแอนด์ไซมอน: เดอะโชว์" ซึ่งพวกเขาผลิตร่วมกับนักแสดงตลก บ็อบ โอเดนเคิร์กในเว็บไซต์ซูเปอร์ดีลักซ์ พวกเขาทำภาพยนตร์สั้นสองเรื่อง ได้แก่ "เดเร็กแอนด์ไซมอน: เดอะพิทีคาร์ด" และ "เดเร็กแอนด์ไซมอน: อะบีแอนด์อะซิกาเรตต์" หนึ่งในรายการที่เฮลเบิร์กแสดงในยุคแรก ๆ คือซีรีส์ "แมดทีวี" หนึ่งซีซันในปี ค.ศ. 2002
ในปี ค.ศ. 2002 เฮลเบิร์กปรากฏในภาพยนตร์ "แวน ไวลเดอร์" รับบทเป็นนักเรียนที่แวน ไวลเดอร์จัดงานเลี้ยงให้ ในปี ค.ศ. 2003 เขามีบทบาทรองในภาพยนตร์เรื่อง "ก๊วนแสบ โสดไม่มีลิมิต" ในปี ค.ศ. 2004 เขาแสดงเรื่อง"เรโน 911!" จำนวนสองตอน เขาแสดงบทบาทเล็ก ๆ ในตอนที่หกของเรื่อง"ควินทุปเลตส์" รับบทเป็นชายคนหนึ่งที่ตะโกนเรียกนีลที่กำลังทำงานหลังเคาน์เตอร์ในร้านรองเท้าแห่งหนึ่ง แห่งเดียวกับเพจและแพตเทินทำงานอยู่
ในปี ค.ศ. 2007 เขาได้รับเลือกให้รับบทฮาวเวิร์ด โวโลวิตซ์ เป็นหนึ่งในตัวละครที่มีบทบาทเยอะที่สุดในละครชุดตลกเรื่อง "เดอะบิกแบงเธียรี" ออกอากาศทางช่องซีบีเอส
เขารับบทเป็นมอยสต์ในซีรีส์ "ดร.ฮอร์ริเบิลส์ซิงอะลองบล็อก" และมีบทบาทเล็กน้อยในตอนแรกของซิตคอมเรื่อง "อันดีแคลด์" ที่ผลิตโดยจัดด์ แอพะทาว ในภาพยนตร์เรื่อง ขอโทษที… พี่ซีเครียด ออกฉายปี ค.ศ. 2009 เขารับบทเป็นแรบบี สกอตต์ กินสเลอร์ เขามีบทบาทรองในเว็บซีรีส์ เดอะกิลด์ ตอนสุดท้ายของซีซันที่สี่ รับบทเป็นหนึ่งในเกมมาสเตอร์
ในปี ค.ศ. 2016 เฮลเบิร์กแสดงร่วมกับเมอรีล สตรีป และฮิว แกรนต์ ในเรื่อง"ฟลอเรนซ์ฟอสเตอร์เจงกินส์" กำกับโดยสตีเฟน เฟรียส์ เขารับบทเป็นนักเปียโน คอสเม แม็กมูน และได้เข้าชิงรางวัลลูกโลกทองคำสาขานักแสดงสนับสนุนยอดเยี่ยมด้วย
ชีวิตส่วนตัว.
เฮลเบิร์กสมรสกับนักแสดง โจเซลีน ทาวน์ ในวันที่ 15 กรกฎาคม ค.ศ. 2007 ลุงของทาวน์เป็นนักเขียนบทละคร โรเบิร์ต ทาวน์ บุตรสาวคนแรกของพวกเขาคือ อะดีลีน เกิดวันที่ 8 พฤษภาคม ค.ศ. 2012 บุตรชายชื่อ วิลเดอร์ ทาวน์ เฮลเบิร์ก เกิดวันที่ 23 เมษายน ค.ศ. 2014
ในวันที่ 12 พฤษภาคม ค.ศ. 2016 เฮลเบิร์กเผยในรายการ"เดอะเลตเลตโชว์วิดเจมส์คอร์เดน"ว่า เขาเป็นนักกีฬาคาราเต้สายดำ
ดราก้อนเควสต์ X

ดราก้อนเควสต์ X: การตื่นของเผ่าทั้งห้า ออนไลน์ (Dragon Quest X: Awakening of the Five Tribes Online) เป็นเกมออนไลน์แบบเล่นตามบทบาท (MMORPG) โดยบริษัทสแควร์เอนิกซ์ ถือเป็นเกมภาคหลักภาคที่สิบในชุดเกม"ดราก้อนเควสต์" และถือเป็นเกมดราก้อนเควสต์ภาคแรกและภาคเดียวที่ทำออกมาในรูปแบบออนไลน์ วางจำหน่ายครั้งแรกบนเครื่อง Wii ในปี 2012 และต่อมาก็สามารถเล่นได้บน Wii U และ Microsoft Windows ต่อมาก็มีการทำเวอร์ชันคลาวด์สตรีมลงในAndroid, iOS และ Nintendo 3DS นอกจากนี้ยังมีแผนจะลง PlayStation 4 และ Nintendo Switch ในปี 2017
"ดราก้อนเควสต์ X" ดำเนินเนื้อเรื่องอยู่บนโลกที่ชื่อว่า "แอสทอลเรีย (Astoltia)" ในตอนแรกเราจะเป็นตัวเอกของเรื่อง ซึ่งเป็นมนุษย์ที่อาศัยอยู่ในหมู่บ้านเอทีส เขาอาศัยอยู่กับน้องสาวที่หมู่บ้านนี้ ความสงบสุขสิ้นสุดลงเมื่อจ้าวนรกเนลเงินได้โจมตีหมู่บ้าน จิตวิญญาณของตัวเอกได้ถูกส่งไปยังสุสานและเลือกสถิตย์อยู่ในหนึ่งร่างของห้าเผ่า (ออร์ค, มารแคระ, มนุษย์เงือก, เอลฟ์, คนแคระ) ในขณะที่ตัวน้องสาวถูกส่งย้อนเวลากลับไปเพื่อปกป้องหมู่บ้านจากจ้าวนรก ตัวเอกของเรื่องจะต้องออกเดินทางทั่วแอสทอลเรียเพื่อตามหาศิลาเวทย์ทั้งสิบมาผนึกจ้าวนรกอีกครั้ง
ซูเปอร์เนเชอรัล (ภาพยนตร์ชุดทางโทรทัศน์)

<ns>0</ns>
 <revision>
 <parentid>12250969</parentid>
 <timestamp>2025-04-13T17:43:29Z</timestamp>
 <contributor>
 <username>ไทๆ</username>
 </contributor>
 <comment>จัดรูปแบบ +เก็บกวาดด้วย</comment>
 <origin>12251530</origin>
 <model>wikitext</model>
 <format>text/x-wiki</format>
ซูเปอร์เนเชอรัล  เป็นภาพยนตร์ชุดทางโทรทัศน์แฟนตาซีสยองขวัญอเมริกา สร้างขึ้นโดย อีริก คริปก์ ออกอากาศครั้งแรกเมื่อวันที่ 13 กันยายน ค.ศ. 2005 ที่ช่อง The WB ที่ต่อมาได้กลายเป็นส่วนหนึ่งของช่อง The CW นำแสดงโดย จาเร็ด พาดาเล็คกี เป็น แซม วินเชสเตอร์ และ เจนเซน แอคเคิลส์ เป็น ดีน วินเชสเตอร์ โดยเรื่องราวเกี่ยวกับสองพี่น้องที่ออกไล่ล่าปีศาจ ,ผี ,สัตว์ประหลาดและสิ่งมีชีวิตมหัศจรรย์อื่น ๆ ผลิตโดย Warner Bros. Television ร่วมกับบริษัท วันเดอร์แลนด์ ซาวด์ แอนด์ วิชัน และมีอีริก คริปก์ เป็นผู้อำนวยการสร้างการผลิต พร้อมด้วย แม็กจี, โรเบิร์ต ซิงเกอร์, ฟิลิป สกริสเซี่ย, เซรา แกมเบิล, เจเรมี คาร์เวอร์, จอห์น ชิแบน, เบน เอ็ดลันด์, อดัม กลาส และอดีตผู้อำนวยการสร้างและผู้กำกับ คิม แมนเนอร์ ซึ่งเสียชีวิตจากโรคมะเร็งปอดในระหว่างการผลิตฤดูกาลที่สี่
ภาพยนตร์ทางโทรทัศน์ชุดนี้ถ่ายทำในแวนคูเวอร์, รัฐบริติชโคลัมเบียรวมทั้งพื้นที่โดยรอบ และมีระยะเวลาการสร้างทั้งหมดเป็นเวลาเกือบสิบปีที่ผ่านมา ในฐานะผู้สร้างอีริก คริปก์ ใช้เวลาหลายปีที่ผ่านมาประสบความสำเร็จในการสร้าง รอบปฐมทัศน์ฤดูกาลแรกมีผู้ชมประมาณราว 5,690,000 ผู้ชม และเรตติ้งสี่ตอนแรกได้รับความนิยมสูงสุดในฤดูกาล แต่เดิมอีริก คริปก์ วางแผนการสร้างไว้สามฤดูกาลแต่ต่อมาก็ขยายไปถึงห้าฤดูกาล โดยฤดูกาลที่ห้าเป็นการสรุปโครงหลักของเรื่อง ต่อมาอีริก คริปก์ ออกจากผู้อำนวยการสร้างหลักมาเป็นผู้ปรึกษาการสร้างแทน ภาพยนตร์ทางโทรทัศน์ชุดนี้ได้เผยแพร่ออกมาอย่างต่อเนื่องในอีกหลายฤดูกาล โดยผู้สร้างและผู้กำกับที่หลากหลายเช่น เซรา แกมเบิล, เจเรมี คาร์เวอร์, โรเบิร์ต ซิงเกอร์ และแอนดรูว์ แดบบ์ ในฤดูกาลที่สิบเอ็ดของ "ซูเปอร์เนเชอรัล" ได้กลายเป็นภาพยนตร์ชุดแฟนตาซีทางโทรทัศน์ที่ออกอากาศยาวนานที่สุดของสหรัฐ ฤดูกาลที่สิบห้าเป็นฤดูกาลสุดท้ายโดยมีทั้งหมด 20 ตอน ฉายตอนแรก 10 ตุลาคม ค.ศ. 2019 ภาพยนตร์ทางโทรทัศน์ชุดนี้จบลงในวันที่ 19 พฤศจิกายน ค.ศ. 2020 โดยออกอากาศรวมทั้งสิ้น 327 ตอน
วอลเลย์บอลชายไทยแลนด์ลีก 2010-11

วอลเลย์บอลชายไทยแลนด์ลีก 2010-11 หรือ วอลเลย์บอลชายไทยแลนด์ลีก 2554 โดยครั้งนี้จัดขึ้นเป็นครั้งที่ 6 ของการแข่งขัน ซึ่งมีทีมเข้าร่วมการแข่งขันทั้งหมด 8 ทีม โดยกำหนดเริ่มเปิดฤดูกาลทำการแข่งขันพร้อมกันในวันที่ 4 ธันวาคม พ.ศ. 2553
โดยสโมสรที่สามารถคว้าแชมป์ได้ คือสโมสรวอลเลย์บอลเรารักชลบุรี-อี.เทค.-แอร์ฟอร์ซ
รางวัล.
<templatestyles src="Col-begin/styles.css"/>
จักรพรรดินิงเก็ง

จักรพรรดินิงเก็ง (ค.ศ. 449 – 9 กันยายน ค.ศ. 498) เป็นจักรพรรดิญี่ปุ่นในตำนานองค์ที่ 24 ตามลำดับการสืบราชสันตติวงศ์แบบดั้งเดิม แม้ไม่สามารถระบุวันที่แน่นอนเกี่ยวกับพระชนม์ชีพหรือรัชสมัยของจักรพรรดิพระองค์นี้ได้ แต่โดยทั่วไปถือว่าพระองค์ครองราชย์ตั้งแต่วันที่ 4 กุมภาพันธ์ ค.ศ. 488 ถึง 9 กันยายน ค.ศ. 498
เรื่องราวในตำนาน.
เมื่อทรงพระเยาว์ พระองค์รู้จักกันในพระนาม เจ้าชายโอเกะ  โอเกะกับเจ้าชายโวเกะ พระอนุชา ได้รับการยกระดับให้มีความโดดเด่นมากขึ้นเมื่อจักรพรรดิเซเนสวรรคตโดยไม่มีรัชทายาท กล่าวกันว่าทั้งสองเป็นพระราชนัดดาในจักรพรรดิริจู ทั้งสองขึ้นครองราชย์ในฐานะรัชทายาทรับเลี้ยงของเซเน แม้ว่ายังไม่เป็นที่กระจ่างว่าทั้งสอง "พบตัว" ตอนที่เซเนยังมีชีวิตอยู่หรือหลังจากนั้น
พระอนุชาของโอเกะ ผู้ที่รู้จักด้วยพระนามหลังสวรรคตเป็นจักรพรรดิเค็นโซ ขึ้นครองราชย์ก่อนพระเชษฐา ลำดับที่ไม่ปกตินี้เป็นไปตามข้อตกลงที่พี่น้องทั้งสองได้ทำไว้
ไม้จันทน์

<ns>0</ns>
 <revision>
 <timestamp>2016-12-19T04:47:18Z</timestamp>
 <contributor>
 <username>Octahedron80</username>
 </contributor>
 <comment>Octahedron80 ย้ายหน้า ไม้จันทน์ ไปยัง จันทน์</comment>
 <origin>6766033</origin>
 <model>wikitext</model>
 <format>text/x-wiki</format>
การทูตปิงปอง

การทูตปิงปอง  คือการแข่งขันเทเบิลเทนนิส หรือปิงปอง ระหว่างสหรัฐอเมริกาและสาธารณรัฐประชาชนจีน ในช่วงต้นปี พ.ศ. 2513 เพื่อละลายในความสัมพันธ์จีน–อเมริกัน ที่ปูทางสู่การเยือนประเทศจีนของนิกสัน
ประวัติศาสตร์.
ภูมิหลัง.
สหรัฐอเมริกา มองสาธารณรัฐประชาชนจีนเป็นประเทศผู้รุกรานและบังคับใช้นโยบายคว่ำสาธารณรัฐประชาชนจีนตั้งแต่ช่วงสงครามเกาหลีในปี พ.ศ. 2493 หลังจากนั้นประมาณยี่สิบปีของความสัมพันธ์ทางการทูตหรือทางเศรษฐกิจของทั้งสองประเทศในที่สุด เห็นได้เปรียบในการเปิดขึ้นกับแต่ละอื่น ๆ "การแข่งขันปิงปองชิงแชมป์โลก ครั้งที่ 31 ที่จัดขึ้นในนะโงะยะ ประเทศญี่ปุ่น เปิดโอกาสให้ทั้งจีนและสหรัฐอเมริกา"
การเยี่ยมเยีอน.
ทีมสหรัฐฯ ปิงปองอยู่ในนาโงยะ ประเทศญี่ปุ่นในปี พ.ศ. 2514 เพื่อชิงแชมป์ในการแข่งขันปิงปองระดับโลก ครั้งที่ 31 ในวันที่ 6 เมษายนเมื่อพวกเขาได้รับเชิญไปเยี่ยมชมประเทศจีน วันที่ 10 เมษายน พ.ศ. 2514 ทีมงานและนักข่าวที่มาพร้อมกับคณะผู้แทนกลายเป็นชาวอเมริกันคนแรกที่ได้ก้าวเข้ามาสู่เมืองหลวงของจีนนับตั้งแต่ปี พ.ศ. 2492ที่ประชุมได้อำนวยความสะดวกโดยคณะกรรมการแห่งชาติในสหรัฐอเมริกา - ความสัมพันธ์จีน ก่อนที่จะมีการเข้าชมการแข่งขันปิงปองโดยผู้เล่นปิงปองชาวอเมริกัน 11คน ถูกรองรับในประเทศสาธารณรัฐประชาชนจีนเป็นเวลาหนึ่งสัปดาห์
ปฏิกิริยา.
เมื่อพวกเขากลับไปยังประเทศสหรัฐอเมริกาซึ่งเป็นหนึ่งในผู้เล่นอเมริกันกล่าวกับผู้สื่อข่าวว่าจีนมีความคล้ายกันมากกับคนในสหรัฐอเมริกาเขากล่าวว่า
คนที่มีเช่นเดียวกับเรา พวกเขามีตัวตนจริงพวกเขาพวกเขามีความรู้สึก เพื่อนแท้ที่คุณเห็น ประเทศที่มีความคล้ายคลึงกับอเมริกา แต่ก็ยังแตกต่างกันมาก มันสวย. พวกเขาได้มีกำแพง พวกเขามีพระราชวังโบราณ, สวนสาธารณะที่มีลำธารและพวกเขามีผีที่หลอกหลอน; มีสัตว์หลากหลายชนิด ประเทศที่มีการเปลี่ยนแปลงจากทางทิศใต้ไปทางทิศเหนือ คนที่พวกเขามี, ความสามัคคี พวกเขาจริงๆเชื่อในลัทธิเหมาของพวกเขา.
อัครมหาบัณฑิต

อัครมหาบัณฑิต ([ʔɛʔ.ɡa̰ mə.hà pàɰ̃.dḭ.ta̰]) เป็นสมณศักดิ์ที่รัฐบาลพม่าถวายแด่พระภิกษุเถรวาทผู้มีคุณูปการโดดเด่น
ประวัติ.
ตั้งแต่ปี ค.ศ. 1915 1942 รัฐบาลพม่าภายใต้การปกครองของสหราชอาณาจักร ได้ถวายสมณศักดิ์อัครมหาบัณฑิตแก่พระภิกษุ 98 รูป ต่อมาระหว่างปี ค.ศ. 1951-1953 รัฐบาลพม่าได้สมณศักดิ์นี้แก่พระภิกษุอีก 15
คุณสมบัติ.
พระภิกษุชาวพม่าที่จะได้รับสมณศักดิ์นี้ ต้องมีคุณสมบัติดังนี้
การประชุมที่วันเซ

การประชุมที่วันเซ  เป็นการประชุมข้าราชการระดับสูงของนาซีเยอรมนีและผู้นำเอ็สเอ็ส จัดขึ้นที่เมืองวันเซ ชานกรุงเบอร์ลิน ณ วันที่ 20 มกราคม ค.ศ. 1942
ไรน์ฮาร์ด ฮายดริช ผู้อำนวยการสำนักความมั่นคงหลักไรช์แห่งหน่วยเอ็สเอ็ส เป็นผู้เรียกประชุม โดยมีวัตถุประสงค์เพื่อสร้างความมั่นใจว่า หัวหน้าบริหารกรมกองทั้งหลายจะร่วมมือกันกระทำให้การแก้ปัญหาชาวยิวครั้งสุดท้ายสัมฤทธิ์ผล ซึ่งจะทำให้ชาวยิวส่วนใหญ่ในดินแดนยุโรปที่เยอรมนียึดครองต้องถูกเนรเทศไปโปแลนด์และถูกสังหาร ผู้เข้าประชุม ได้แก่ ผู้แทนกระทรวงทบวงกรมหลายแห่ง รวมถึงรัฐมนตรีกระทรวงการต่างประเทศ กระทรวงยุติธรรม และกระทรวงมหาดไทย ตลอดจนผู้แทนหน่วยเอ็สเอ็ส ในระหว่างการประชุมนั้น เฮย์ดริชพรรณนาเค้าโครงวิธีการกวาดต้อนชาวยิวในยุโรปจากภาคตะวันตกไปยังภาคตะวันออกเพื่อส่งไปประหาร ณ ค่ายมรณะในเขตปกครองสามัญ (General Government) อันเป็นภูมิภาคที่ถูกยึดครองของโปแลนด์
ไม่ช้าหลังการรุกรานโปแลนด์ในเดือนกันายน ค.ศ. 1939 การบีฑาชาวยิวในยุโรปก็ยกระดับขึ้นอย่างที่ไม่เคยเป็นมาก่อน ทว่า การสังหารชายหญิงและเด็กตามอำเภอใจนั้นมาเริ่มเอาในเดือนมิถุนายน ค.ศ. 1941 หลังเปิดปฏิบัติการบาร์บารอสซาต่อโซเวียตแล้ว ครั้นวันที่ 31 กรกฎาคม ค.ศ. 1941 แฮร์มันน์ เกอริง ได้ออกหนังสืออนุมัติให้เฮย์ดริชเตรียมเสนอแผน "แก้ปัญหาชาวยิวโดยสิ้นเชิง" เพื่อไปดำเนินการ ณ ดินแดนที่อยู่ในความควบคุมของเยอรมนี และประสานการมีส่วนร่วมขององการรัฐบาลทั้งหมดที่เกี่ยวข้อง ทั้งนี้ เฮย์ดริชเน้นย้ำที่วันน์เซว่า เมื่อการเนรเทศหมู่สุดสิ้นลงแล้ว หน่วยเอ็สเอ็สจะเข้าดูแลรับผิดชอบการกวาดล้างทั้งหมดเอง ส่วนเป้าหมายรอง คือ กำหนดให้ได้อย่างเป็นทางการว่า ใครบ้างคือชาวยิว เพื่อจะได้วางกรอบการล้างเผ่าพันธุ์
ยังมีสำเนาฉบับหนึ่งของพิธีสารการประชุมพร้อมด้วยหนังสือเวียนรายงานการประชุมเหลือรอดหลังสงคราม เอกสารนี้ฝ่ายสัมพันธมิตรพบเข้าในเดือนมีนาคม ค.ศ. 1947 ในแฟ้มทั้งหลายที่ยึดได้จากกระทรวงการต่างประเทศเยอรมนี จึงใช้เป็นหลักฐานในการพิจารณาเนือร์นแบร์กครั้งหลัง ส่วนอาคารวันน์เซ ซึ่งใช้เป็นที่ประชุมนั้น บัดนี้เป็นหออนุสรณ์การฆ่าล้างชาวยิว
เบอร์นาร์ด ฮอปกินส์

เบอร์นาร์ด ฮอปกินส์  อดีตนักมวยสากลอาชีพชาวอเมริกัน ผู้เป็นอดีตแชมป์โลกในรุ่นมิดเดิลเวท และไลท์เฮฟวีเวท เป็นเจ้าของสถิติแชมป์โลกที่มีอายุมากที่สุดในโลก โดยได้แชมป์โลกครั้งสุดท้ายเมื่ออายุมากถึง 47 ปี และได้รับการจัดอันดับให้เป็นนักมวยยอดเยี่ยมอันดับ 3 ใน 10 อันดับนักมวยยอดเยี่ยมของรุ่นมิดเดิลเวทในรอบ 50 ปี ของนิตยสารเดอะริง และยกย่องให้เป็นแชมป์หนึ่งเดียว หรือแชมป์เกียรติยศด้วย เป็นแชมป์โลกของสถาบันหลักครบทุกสถาบัน รวมถึงสถาบันย่อยหลายสถาบัน
ประวัติ.
ฮอปกินส์ มีชื่อจริงว่า เบอร์นาร์ด ฮัมฟรีย์ ฮอปกินส์ จูเนียร์ (Bernard Humphrey Hopkins Jr.) เกิดเมื่อวันที่ 15 มกราคม พ.ศ. 2508 ที่เมืองฟิลาเดลเฟีย รัฐเพนซิลวาเนีย ฮอปกินส์สร้างชื่อขึ้นมาจากการเป็นแชมป์โลกของสหพันธ์มวยนานาชาติ (IBF) รุ่นมิดเดิลเวท ในยุคทศวรรษที่ 90 เป็นแชมป์โลกในหลายต่อหลายครั้ง จนกระทั่งถึงปี พ.ศ. 2548 ทำสถิติป้องกันแชมป์ไว้ได้มากถึง 20 ครั้ง เคยปะทะกับนักมวยที่ชื่อเสียงหลายคน เช่น รอย โจนส์ จูเนียร์, ออสการ์ เดอ ลา โฮยา, เฟลิกซ์ ตรินิดัด จูเนียร์, คีท โฮล์มส์ เป็นต้น ได้รับการยกย่องให้เป็นแชมป์โลกเดอะริง ก่อนจะก้าวข้ามรุ่นขึ้นไปชกในรุ่นไลท์เฮฟวีเวท และเป็นแชมป์โลกในพิกัดนี้ถึง 3 สมัย เคยได้ชกกับนักมวยที่ชื่อเสียงในพิกัดนี้ เช่น โจ คัลซากี, เจอร์เมน เทย์เลอร์ และอันโตนิโอ เทรเวอร์ รวมถึงเซียร์เกย์ โควาเลฟ
ฮอปกินส์ มีฉายาว่า "The Executioner" ที่หมายถึง เพชฌฆาตในยุคกลาง ที่ใช้ผ้าคลุมหน้าสีดำและประหารชีวิตนักโทษด้วยการบั่นศีรษะด้วยขวานขนาดใหญ่ เมื่อขึ้นเวทีจะทำแขนทั้งสองข้างประสานกันเป็นรูปตัวอักษรเอ็กซ์ ทำให้ได้รับฉายาในภาษาไทยที่สอดคล้องกันคือ "จอมบั่นหัว" และยังมีอีกฉายาหนึ่งที่เจ้าตัวเป็นผู้ตั้งเอง เมื่อหวนกลับคืนสู่สังเวียนอีกครั้งด้วยวัยที่มากแล้ว คือ "The Alien" พร้อมกับสวมหน้ากากยางรูปมนุษย์ต่างดาวขึ้นเวที
ฮอปกินส์ ขึ้นสังเวียนชกครั้งสุดเมื่อวันที่ 17 ธันวาคม พ.ศ. 2559 ที่สนามเดอะฟอรัม ในลอสแอนเจลิส ด้วยวัย 51 ปี พบกับ โจ สมิธ จูเนียร์ นักมวยรุ่นหลังชาวอเมริกัน วัย 27 ปี ผลการชกฮอปกินส์เป็นฝ่ายแพ้ทีเคโอไปในต้นยกที่ 8 ด้วยการถูกหมัดของสมิธถึงกับร่วงหล่นจากเวที และไม่สามารถกลับขึ้นสู่เวทีได้ภายในเวลา 20 วินาที จึงเป็นฝ่ายพ่ายแพ้ไป โดยก่อนหน้านั้นการชกครั้งล่าสุดของฮอปกินส์เกิดขึ้นเมื่อปี พ.ศ. 2557 ที่เป็นฝ่ายแพ้ต่อเซียร์เกย์ โควาเลฟ นักมวยชาวรัสเซีย หลังจากการชกฮอปกินส์เปิดเผยว่า นี่เป็นครั้งสุดท้ายแล้วของตนจริง ๆ หลังจากชกมาอย่างยาวนานถึง 28 ปี 
นอกเหนือจากการชกมวย ฮอปกินส์ยังเป็นเพื่อนสนิทและเป็นหุ้นส่วนบริษัทโกลเดนบอยโปรโมชันส์ ของออสการ์ เดอ ลา โฮยา อดีตแชมป์โลก 6 รุ่นคนแรกของโลก ที่ครั้งหนึ่งทั้งคู่เคยเป็นคู่ชกกันมาก่อน และเป็นฝ่ายฮอปกินส์ที่เป็นฝ่ายเอาชนะทีเคโอเดอ ลา โฮยา ได้อย่างหมดสภาพในยกที่ 9 ด้วยหมัดตัดลำตัวไปที่บริเวณชายโครง